

**Anul 2024 – numărul 30**

**22 – 26 iulie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 22 – 26 iulie, 2024 3](#_Toc173135017)

[Comunicate de presă / Știri ale Guvernului României 5](#_Toc173135018)

[Premierul Marcel Ciolacu: România continuă să fie un partener ferm, consistent și de încredere al SUA, dedicat eforturilor de întărire a securității energetice în Europa 5](#_Toc173135019)

[Ansamblul Monumental „Calea Eroilor“, realizat de Constantin Brâncuși la Târgu Jiu, și Frontierele Imperiului Roman - Dacia au fost înscrise în Lista Patrimoniului Mondial UNESCO 6](#_Toc173135020)

[Informație Europeană 7](#_Toc173135021)

[NOUTĂȚI – Informații UTILE 7](#_Toc173135022)

[PEO: două erate la listele intermediare privind proiectele care au fost aprobate și proiectele de rezervă aprobate în etapa de evaluare tehnică și financiară calitativă (ETFC) pentru apelul de proiecte Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – Stagii Studenți – Regiuni mai puțin dezvoltate 7](#_Toc173135023)

[Autorizație temporară pentru utilizarea tratamentului pe bază de neonicotinoide la semințele de cereale păioase de toamnă 8](#_Toc173135024)

[Agenția Națională de Cadastru și Publicitate Imobiliară (ANCPI) introduce noi gratuități pentru prestarea serviciilor și extinde lista inclusiv a celor de interogare dinamică pe baza unor componente API (application programming interface). Noile prevederi au intrat în vigoare miercuri, 24 iulie, când a fost publicat, în Monitorul Oficial al României, Ordinul nr. 1498/2024 pentru modificarea și completarea Ordinului directorului general al ANCPI nr. 16/2019 privind aprobarea tarifelor pentru serviciile furnizate de ANCPI și instituțiile subordonate. 8](#_Toc173135025)

[Raport contestații DR 20 și DR27 9](#_Toc173135026)

[Termen de depunere 31 iulie 2024 pentru Cereri de plată gestionate de APIA 10](#_Toc173135027)

[APIA eliberează adeverințe fermierilor crescători de animale care doresc să acceseze credite bancare 10](#_Toc173135028)

[Plăți de peste 41,5 milioane lei (8,3 milioane euro) pentru Campania 2023 11](#_Toc173135029)

[MEAT anunță câștigătorii Premiilor pentru Promovarea Întreprinderilor Europene în România – ediția 2024 etapa națională 11](#_Toc173135030)

[POIM: Lista proiectelor contractate actualizată la 30.06.2024 12](#_Toc173135031)

[PoIDS: Lista proiectelor contractate pe regiuni de implementare la 30 iunie 2024 12](#_Toc173135032)

[PEO: Lista proiectelor contractate pe regiuni de implementare la 30 iunie 2024 12](#_Toc173135033)

[Consultări Publice 12](#_Toc173135034)

[Proiect de ORDONANȚĂ privind stabilirea unor măsuri pentru derularea Programului național de dezvoltare locală 12](#_Toc173135035)

[Ministerul Mediului, Apelor și Pădurilor supune consultării publice, proiectul de Ordonanţă de urgență a Guvernului pentru modificarea și completarea Ordonanței de urgență a Guvernului nr.196/2005 privind Fondul pentru mediu 14](#_Toc173135036)

[PNRR 14](#_Toc173135037)

[PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice” 14](#_Toc173135038)

[PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice” 14](#_Toc173135039)

[Apeluri – Finanțări 15](#_Toc173135040)

[APIA primește deconturi/documente justificative pentru Intervenția DR 06 – „Bunăstarea animalelor” pachetul a) și pachetul b) 15](#_Toc173135041)

[Precizări cu privire la eco-schemele din sectorul zootehnic – Campania 2024 15](#_Toc173135042)

[PoIDS: actualizează Ghidul Solicitantului Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială 16](#_Toc173135043)

[PoIDS: actualizează Ghidul Solicitantului – Condiții Specifice pentru transmiterea prin sistemul MySMIS2021+ a proiectelor etapizate în cadrul mecanismului Dezvoltare Locala plasată sub Responsabilitatea Comunității pentru orașele și municipiile cu peste 20.000 locuitori 16](#_Toc173135044)

[PDD: actualizează Ghidul Solicitantului – Condiții de accesare a finanțării pentru proiectele de apă şi apă uzată etapizate 16](#_Toc173135045)

[Din Actualitatea Europeană 17](#_Toc173135046)

[Asigurarea respectării legislației UE de către Comisie în 2023 aduce beneficii cetățenilor și întreprinderilor 17](#_Toc173135047)

[Comisia decide să înregistreze două noi inițiative cetățenești europene privind închiderea fermelor de animale și etichetarea alimentelor 18](#_Toc173135048)

[Comisia publică noi orientări pentru mai multă claritate în ceea ce privește drepturile pasagerilor care utilizează transportul aerian 19](#_Toc173135049)

[Raportul din 2024 privind statul de drept: la a 5-a ediție, UE este mai bine pregătită să facă față provocărilor legate de statul de drept 21](#_Toc173135050)

[Comisia deschide o investigație cu privire la posibile acorduri anticoncurențiale în sectorul livrării de alimente comandate online 25](#_Toc173135051)

[Comisia coordonează acțiunea autorităților naționale de protecție a consumatorilor împotriva Meta în ceea ce privește modelul de „plată sau consimțământ” 26](#_Toc173135052)

[Substanțe chimice: Consiliul adoptă legislație privind etichetarea îngrășămintelor 26](#_Toc173135053)

[Consiliul decide să elimine obligativitatea vizelor pentru titularii de pașapoarte sârbești eliberate de Direcția de coordonare sârbă 27](#_Toc173135054)

[Războiul de agresiune al Rusiei împotriva Ucrainei: Consiliul reînnoiește sancțiunile economice pentru încă 6 luni 28](#_Toc173135055)

[Violența sexuală și bazată pe gen: Consiliul include pe listă patru persoane și două entități în temeiul regimului mondial de sancțiuni al UE în materie de drepturi ale omului 28](#_Toc173135056)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  22 – 26 iulie, 2024

**Monitorul Oficial, Partea I, nr. 710/ 22 Iulie 2024**

* Nr. **1025** / **17 Mai 2024**, Ministerul Muncii și Solidarității Sociale / Nr. **3104** / **4 Iulie 2024**, Ministerul Finanțelor / Nr. **1978** / **7 Mai 2024**, Ministerul Investițiilor și Proiectelor Europene / Nr. **1420** / **22 Mai 2024**, Ministerul Dezvoltării, Lucrărilor Publice și Administrației - Ordin pentru modificarea și completarea Ordinului ministrului investițiilor și proiectelor europene, al ministrului finanțelor, al ministrului muncii și solidarității sociale și al ministrului dezvoltării, lucrărilor publice și administrației nr. 374/332/617/788/2024 privind aprobarea termenelor și formatului de transmitere a situațiilor centralizatoare, precum și alte aspecte legate de modalitatea de comunicare între autoritățile implicate pentru asigurarea sprijinului material conform mecanismului de implementare a măsurilor de acordare a unui sprijin material pentru anumite categorii de persoane defavorizate, în perioada 2024-2027, aprobat prin Hotărârea Guvernului nr. 70/2024.

**Monitorul Oficial, Partea I, nr. 712/ 22 Iulie 2024**

* Nr. **237** / **19 Iulie 2024**, Parlamentul României - Lege privind aprobarea Ordonanței Guvernului nr. 10/2024 pentru completarea art. XLVIII din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene și pentru instituirea unor măsuri în domeniul gestionării fondurilor europene.
* Nr. **240** / **19 Iulie 2024**, Parlamentul României - Lege pentru completarea art. 21 din Legea nr. 448/2006 privind protecția și promovarea drepturilor persoanelor cu handicap.
* Nr. **241** / **19 Iulie 2024**, Parlamentul României - Lege privind modificarea și completarea Legii nr. 73/1993 pentru înființarea, organizarea și funcționarea Consiliului Legislativ.

**Monitorul Oficial, Partea I, nr. 713/ 22 Iulie 2024**

* Nr. **233** / **19 Iulie 2024**, Parlamentul României - Lege privind completarea Legii nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice.
* Nr. **234** / **19 Iulie 2024**, Parlamentul României - Lege pentru completarea art. 22 din Legea nr. 143/2000 privind prevenirea și combaterea traficului și consumului ilicit de droguri.
* Nr. **855** / **18 Iulie 2024**, Guvernul României - Hotărâre pentru modificarea și completarea Hotărârii Guvernului nr. 639/2007 privind structura organizatorică și atribuțiile Inspectoratului General pentru Imigrări.
* Nr. **876** / **18 Iulie 2024**, Guvernul României - Hotărâre pentru modificarea Hotărârii Guvernului nr. 1.411/2004 privind aprobarea înființării, pe lângă Serviciul Român de Informații, a unor activități finanțate integral din venituri proprii.

**Monitorul Oficial, Partea I, nr. 714 / 22 Iulie 2024**

* Nr. **238 / 19 Iulie 2024**, Parlamentul României - Lege pentru modificarea și completarea Legii nr. 372/2005 privind performanța energetică a clădirilor.

**Monitorul Oficial, Partea I, nr. 715 / 23 Iulie 2024**

* Nr. **117** / **15 Iulie 2024**, Ministerul Afacerilor Interne - Ordin pentru modificarea anexei nr. 5 la Procedura de căutare și de furnizare a datelor privind înmatricularea vehiculelor, precum și elementele acestor date, stabilită prin Ordinul viceprim-ministrului, ministrul afacerilor interne, nr. 65/2014.
* Nr. **1928** / **10 Iulie 2024**, Ministerul Economiei, Antreprenoriatului și Turismului - Ordin privind modificarea anexei nr. 2 la Ordinul ministrului turismului nr. 1.183/2018 pentru aprobarea modelului, conținutului, modalității de depunere și gestionare a „Declarației privind activitatea desfășurată de către agențiile de turism organizatoare“.

**Monitorul Oficial, Partea I, nr. 716 / 23 Iulie 2024**

* Nr. **833** / **11 Iulie 2024**, Guvernul României - Hotărâre privind normele referitoare la întocmirea, actualizarea și administrarea Sistemului electronic național de evidență a ocupării în sectorul public, precum și detalierea operațiunilor necesare completării bazei de date.

**Monitorul Oficial, Partea I, nr. 719 / 23 Iulie 2024**

* Nr. **3769** / **17 Iulie 2024**, Agenția Națională de Administrare Fiscală - Ordin pentru aprobarea Procedurii privind organizarea și înscrierea în cadrul Registrului RO e-Factura executări silite, precum și a modelului, conținutului și instrucțiunilor de completare ale formularului (079) „Cerere privind înregistrarea în Registrul RO e-Factura executări silite“

**Monitorul Oficial, Partea I, nr. 720 / 23 Iulie 2024**

* Nr. **242** / **23 Iulie 2024**, Parlamentul României - Lege pentru completarea art. 1 din Legea vânătorii și a protecției fondului cinegetic nr. 407/2006, precum și pentru modificarea și completarea Ordonanței de urgență a Guvernului nr. 81/2021 privind aprobarea metodelor de intervenție imediată pentru prevenirea și combaterea atacurilor exemplarelor de urs brun asupra persoanelor și bunurilor acestora, precum și pentru modificarea și completarea unor acte normative.
* Nr. **854** / **18 Iulie 2024**, Guvernul României - Hotărâre privind modificarea și completarea Hotărârii Guvernului nr. 1.490/2004 pentru aprobarea Regulamentului de organizare și funcționare și a organigramei Inspectoratului General pentru Situații de Urgență, precum și a Hotărârii Guvernului nr. 1.492/2004 privind principiile de organizare, funcționarea și atribuțiile serviciilor de urgență profesioniste.
* Nr. **860 / 18 Iulie 2024,** Guvernul României - Hotărâre pentru modificarea și completarea Normelor metodologice de aplicare a prevederilor Legii nr. 111/2022 privind reglementarea activității prestatorului casnic, aprobate prin Hotărârea Guvernului nr. 822/2022.

**Monitorul Oficial, Partea I, nr. 725 / 24 Iulie 2024**

* Nr. **818** / **11 Iulie 2024**, Guvernul României - Hotărâre privind aprobarea Strategiei de comunicare și diseminare a informațiilor publice referitoare la accesarea fondurilor europene.
* Nr. **101 / 27 Iunie 2024,** Ministerul Afacerilor Interne - Ordin pentru modificarea și completarea Ordinului ministrului internelor și reformei administrative nr. 490/2008 privind însemnele heraldice ale structurilor Ministerului Afacerilor Interne.
* Nr. **M.154 / 18 Iulie 2024,** Ministerul ApărăriiNaționale - Ordin pentru modificarea și completarea Ordinului ministrului apărării naționale nr. M.102/2012 privind sistemul de distincții militare din Ministerul Apărării Naționale.

**Monitorul Oficial, Partea I, nr. 726 / 24 Iulie 2024**

* Nr. **1974** / **18 Iulie 2024**, Ministerul Economiei, Antreprenoriatului și Turismului - Ordin privind aprobarea Procedurii de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM.
* Nr. **3775** / **18 Iulie 2024**, Agenția Națională de Administrare Fiscală - Ordin pentru aprobarea modelului și conținutului formularului „Decont precompletat RO e-TVA“.

**Monitorul Oficial, Partea I, nr. 727 / 25 Iulie 2024**

* Nr. **73** / **3 Noiembrie 1993**, Paramentul României - Lege pentru înființarea, organizarea și funcționarea Consiliului Legislativ (republicare).

**Monitorul Oficial, Partea I, nr. 728 / 25 Iulie 2024**

* Nr. **5348** / **28 Iunie 2024**, Ministerul Educației - Ordin privind acordarea autorizației de funcționare provizorie unității de învățământ preuniversitar de stat Școala Primară Reea din comuna Totești, județul Hunedoara.

**Monitorul Oficial, Partea I, nr. 729 / 25 Iulie 2024**

* Nr. **859** / **18 Iulie 2024**, Guvernul României - Hotărâre pentru aprobarea Programului de cooperare dintre Guvernul României și Guvernul Republicii Portugheze în domeniile limbii, educației, științei, tehnologiei și învățământului superior, al culturii, sportului, tineretului, mass-mediei și turismului, semnat la București la 7 septembrie 2022.

**Monitorul Oficial, Partea I, nr. 730 / 25 Iulie 2024**

* Nr. **832** / **11 Iulie 2024**, Guvernul României - Hotărâre privind aprobarea Strategiei naționale în domeniul inteligenței artificiale 2024-2027.

**Monitorul Oficial, Partea I, nr. 731 / 25 Iulie 2024**

* Nr. **885** / **25 Iulie 2024**, Guvernul României- Hotărâre pentru modificarea Hotărârii Guvernului nr. 416/2007 privind structura organizatorică și efectivele Ministerului Afacerilor Interne.

**Monitorul Oficial, Partea I, nr. 733 / 26 Iulie 2024**

* Nr. **5516** / **10 Iulie 2024**, Ministerul Educației - Ordin privind organizarea și desfășurarea anului pregătitor de limba română pentru cetățenii străini.
* Nr.**5556 / 16 Iulie 2024**, Ministerul Educației - Ordin pentru aprobarea Metodologiei de școlarizare a bursierilor români de pretutindeni în unitățile de învățământ preuniversitar de stat din România.

**Monitorul Oficial, Partea I, nr. 734 / 26 Iulie 2024**

* Nr. **293** / **18 Iulie 2024**, Ministerul Agriculturii și Dezvoltării Rurale/ Nr. **123** / **24 Iulie 2024**, Ministerul Afacerilor Interne - Ordin pentru modificarea și completarea Regulamentului privind gestionarea situațiilor de urgență generate de fenomene meteorologice periculoase având ca efect producerea secetei pedologice, aprobat prin Ordinul ministrului agriculturii și dezvoltării rurale și al ministrului afacerilor interne nr. 97/63/2020.
* Nr. **3789** / **23 Iulie 2024**, Agenția Națională de Administrare Fiscală - Ordin pentru aprobarea Procedurii privind organizarea și înscrierea în Registrul RO e-Factura obligatoriu, precum și a modelului, conținutului și instrucțiunilor de completare ale formularului (082) „Cerere privind înregistrarea în Registrul RO e-Factura obligatoriu“.

**Monitorul Oficial, Partea I, nr. 735/ 26 Iulie 2024**

* Nr. **3779** / **18 Iulie 2024**, Agenția Națională de Administrare Fiscală Ordin privind modificarea Ordinului președintelui Agenției Naționale de Administrare Fiscală nr. 2.420/2022 pentru aprobarea Procedurii privind stabilirea din oficiu a obligațiilor fiscale datorate de persoanele fizice pentru unele indemnizații reprezentând măsuri în domeniul protecției sociale și pentru unele venituri obținute din străinătate, precum și pentru aprobarea modelului și conținutului unor formulare.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Premierul Marcel Ciolacu: România continuă să fie un partener ferm, consistent și de încredere al SUA, dedicat eforturilor de întărire a securității energetice în Europa

Prim-ministrul Marcel Ciolacu și secretarul pentru Energie al SUA, Jennifer M. Granholm, au avut astăzi, la Palatul Victoria, o întrevedere în care au discutat despre reuniunea Parteneriatului pentru Cooperare Transatlantică în Energie și Climat (P-TECC), găzduită în aceste zile de România, și despre importanța strategică a securității energetice în contextul războiului din Ucraina și a utilizării energiei ca armă de presiune.

Premierul Ciolacu a afirmat că România își propune să ridice cooperarea economică și energetică din cadrul Parteneriatului Strategic cu Statele Unite ale Americii la nivelul de excelență atins în domeniul securității. Totodată, a arătat că statul român are potențialul de a deveni un important hub regional în domeniul energiei, iar investițiile americane în depozitele de hidrocarburi din țara noastră, dar și în proiectele de energie curatǎ, vor contribui la atingerea acestui obiectiv.

„România este și va continua să fie un partener ferm, consistent și de încredere al SUA în regiune, dedicat eforturilor de întărire a securității energetice în Europa”, a afirmat premierul Marcel Ciolacu.

Premierul român a subliniat cooperarea cu SUA în proiectul construcției celor două noi unități ale Centralei de la Cernavodă și al investiției în Reactoarelor Modulare Mici (SMR) de la Doicești, care vor avea ca efect dublarea producției de electricitate a facilităților de energie nuclearǎ. În acest context, Marcel Ciolacu a arătat că parteneriatul între Nuclearelectrica și companiile americane NuScale și Fluor, prin care fosta termocentrală pe cărbune de la Doicești este transformată într-o centrală nuclearo-electrică modernă, ne plasează în domeniul pionieratului în acest domeniu.

Șeful Executivului român a amintit, de asemenea, obiectivul țării noastre de a crește capacitatea de interconectare cu Republica Moldova pentru a asigura capacitatea acestui stat de aprovizionare din surse sigure și a salutat proiectele similare dezvoltate de SUA în țara vecină.

La întrevederea între premierul Marcel Ciolacu și secretarul pentru Energie al SUA, Jennifer M. Granholm, au mai participat vicepremierul Marian Neacșu, ministrul Energiei, Sebastian Burduja, consilierul de stat Nicolae Comănescu, directorul general al S.N Nuclearelectrica Cosmin Ghiță și ambasadorul Statelor Unite ale Americii în România, E.S. Kathleen Kavalec.

\*

Ansamblul Monumental „Calea Eroilor“, realizat de Constantin Brâncuși la Târgu Jiu, și Frontierele Imperiului Roman - Dacia au fost înscrise în Lista Patrimoniului Mondial UNESCO

Ansamblul Monumental „Calea Eroilor“ de la Târgu Jiu, realizat de Constantin Brâncuși, și Frontierele Imperiului Roman - Dacia au fost înscrise duminică, 28 iulie, în Lista Patrimoniului Mondial UNESCO. Decizia a fost luată, prin consens, de Comitetul Patrimoniului Mondial în cea de-a 46-a sa sesiune, de la New Delhi, India, ce se desfășoară în perioada 21-31 iulie 2024.

Dosarul de nominalizare a Ansamblului Monumental „Calea Eroilor“ a fost redepus de către România în 2018, în urma eforturilor Guvernului României, după ce un prim dosar depus în 2013 a fost retras în 2015. Începând cu 2022, problematica a făcut obiectul unui grup de lucru interinstituțional inițiat de Ministerul Afacerilor Externe în vederea coordonării eforturilor pentru susținerea și promovarea dosarelor naționale la UNESCO.

„Calea Eroilor“ este un ansamblu sculptural ridicat între anii 1937-1938, constituit treptat, mai întâi din Coloana fără Sfârşit, închinată eroilor căzuţi în 1916 pe malul Jiului şi Poarta Sărutului, care a fost desăvârșit cu Masa Tăcerii înconjurată de 12 scaune rotunde, completate de alte 30 de scaune cu tăblia pătrată, toate aşezate direct pe pământ, ca soclu natural. Opera sculpturală reprezintă un punct de cotitură în istoria artei moderne, în special a sculpturii monumentale moderne și a artei publice.

Frontierele Imperiului Roman – Dacia  reprezintă cea mai complexă nominalizare pentru Lista Patrimoniului Mondial pregătită până acum de România. Dosarul depus în 2023 conține 285 de componente – castre legionare și castre auxiliare cu așezări civile, castre de marș (temporare) și turnuri, propuse individual sau în grupuri care includ și alte elemente de fortificație – distribuite  de-a lungul a peste 1.000 de kilometri, în 123 de unități administrativ-teritoriale, respectiv în 16 județe ale României.

Noile înscrieri completează prezența românească pe Lista Patrimoniului Mondial UNESCO, care în acest moment, mai include alte nouă obiective de patrimoniu cultural și natural: Delta Dunării (1991), Sate cu biserici fortificate din Transilvania (1993), Biserici din Moldova (1993, 2010), Mânăstirea Hurezi (1993), Cetățile dacice din Munții Orăștiei (1999), Centrul Istoric Sighișoara (1999), Biserici de lemn din Maramureș (1999), Pădurile seculare și virgine de fag din Carpați și alte regiuni ale Europei (2017) și Peisajul cultural minier Roșia Montană (2021).

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

PEO: două erate la listele intermediare privind proiectele care au fost aprobate și proiectele de rezervă aprobate în etapa de evaluare tehnică și financiară calitativă (ETFC) pentru apelul de proiecte Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – Stagii Studenți – Regiuni mai puțin dezvoltate

Autoritatea de Management pentru Programul Educație și Ocupare (PEO) 2021 – 2027 publică

* [**erată** la **Lista intermediară a proiectelor care au fost aprobate în etapa de evaluare tehnică și financiară calitativă (ETFC)**](https://mfe.gov.ro/wp-content/uploads/2024/07/569bc542c708377aca6bbf7c5a720042.pdf)



* [**erată** la**Lista intermediară a proiectelor rezervă aprobate în etapa de evaluare tehnică și financiară calitativă (ETFC)**](https://mfe.gov.ro/wp-content/uploads/2024/07/20c403322d678a44969bda2871c4bf38.pdf)

pentru apelul de proiecte **Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – Stagii Studenți – Regiuni mai puțin dezvoltate PEO/71/PEO\_P7/OP4/ESO4.5/PEO\_A49**

Sursa:MIPE

\*

Autorizație temporară pentru utilizarea tratamentului pe bază de neonicotinoide la semințele de cereale păioase de toamnă

Pentru campania de toamnă 2024, **Ministerul Agriculturii și Dezvoltării Rurale (MADR)**, în temeiul art. 53 al Regulamentului CE 1107/2009, **a autorizat utilizarea în situații de urgență a unor produse pe bază de substanță activă, respectiv imidacloprid, din categoria neonicotinoidelor, la tratarea semințelor de cereale păioase de toamnă.**

Măsura a fost luată întrucât România este unul dintre principalii cultivatori de cereale păioase din Uniunea Europeană (locul 4 în anul 2023), ***suprafața cultivată cu cereale în anul 2023 fiind de aproximativ 5 milioane de ha, grâul fiind a doua cultură ca suprafață cultivată în România***, după porumb. Din cauza condiţiilor geografice şi a schimbărilor climatice (ierni blânde şi primăveri cu temperaturi peste normalul perioadei), ***România se confruntă din ce în ce mai mult în fiecare an cu mari probleme în ceea ce priveşte atacul dăunătorilor de sol Zabrus tenebrioides și Agriotes spp., care infestează suprafeţe mari de teren arabil printre care și culturile de cereale păioase.***La nivelul Uniunii Europene, zona stepică în care întâlnim cea mai mare presiune a dăunătorilor de sol este prezentă exclusiv în România şi se suprapune cu regiunile agricole care natural au pragul economic de dăunare (PED) depăşit la dăunătorii de sol Zabrus tenebrioides şi Agriotes spp. Dacă nu se aplică măsuri specifice de combatere chimică, au loc pierderi importante de producţie şi economice pentru fermierii români. Unica soluţie pentru controlul eficient al acestor dăunători a fost şi rămâne tratamentul seminţelor cu insecticide pe bază de neonicotinoide.

În campania de toamnă a anului 2024, semințele de cereale păioase de toamnă tratate vor fi folosite doar în zonele cele mai afectate de atacul dăunătorilor***Zabrus tenebrioides și Agriotes spp., unde se depășește pragul economic de dăunare.***

În acest an, la nivelul Uniunii Europene au fost acordate peste 100 de derogări, cele mai multe fiind acordate de Austria cu un număr de 23, Spania cu 17, Grecia cu 11 și Franța cu 10.

***Tratamentul semințelor de cereale păioase de toamnă va fi efectuat numai de către prestatorii de servicii autorizați.*** Compania responsabilă de comercializarea produsului de protecție a plantelor va comercializa produsul direct sau prin distribuitori la operatorii economici prestatori de servicii autorizați înregistrați la oficiile fitosanitare județene, care fac dovada că tratamentul va fi efectuat în instalații profesionale și cu personal calificat. Inspectorii fitosanitari din cadrul oficiilor fitosanitare vor efectua controale la prestatorii de servicii autorizați. Aceștia vor ține o evidență strictă a loturilor de sămânță tratată, respectiv cantitatea de produs achiziționată, cantitatea de produs utilizată, cantitatea de sămânță rămasă neînsămânțată și distribuitorul/fermierul pentru care s-a efectuat tratamentul seminței.

Reamintim că autorizațiile temporare reprezintă instrumente legale pe care le au la dispoziție statele membre pentru a asigura fermierilor accesul la produse de protecție a plantelor în și pentru situații unde există risc fitosanitar asupra culturilor.

Sursa:MADR

\*

Agenția Națională de Cadastru și Publicitate Imobiliară (ANCPI) introduce noi gratuități pentru prestarea serviciilor și extinde lista inclusiv a celor de interogare dinamică pe baza unor componente API (application programming interface). Noile prevederi au intrat în vigoare miercuri, 24 iulie, când a fost publicat, în Monitorul Oficial al României, Ordinul nr. 1498/2024 pentru modificarea și completarea Ordinului directorului general al ANCPI nr. 16/2019 privind aprobarea tarifelor pentru serviciile furnizate de ANCPI și instituțiile subordonate.

Astfel, ANCPI, instituție aflată în subordinea Ministerului Lucrărilor Publice, Dezvoltării și Administrației (MLPDA), acordă următoarele facilități:

* prestarea fără tarif a anumitor servicii;
* aplicarea unor tarife fixe în locul celor procentuale (60 lei, pentru intabularea dreptului de proprietate asupra imobilelor naționalizate);
* comasarea unor tarife într-un tarif unic, indiferent de numărul operațiunilor solicitate;
* plafonarea bazei de calcul la care se aplică procentele de 0,15 sau 0,5 în vederea intabulării dezmembrămintelor dreptului de proprietate;
* introducerea unor reguli de calcul a tarifului solicitat pentru radierea aceleiași sarcini transcrise în urma alipirii mai multor imobile grevate de aceasta sau ca urmare a operațiunilor succesive de alipire urmate de dezlipire.

Totodată, au fost introduse noi servicii precum:

* Avizare expertize tehnice judiciare în specialitatea topografie, cadastru și geodezie (unitatea de măsură este ”lucrarea”, iar serviciul este prestat cu scutire de tarif).
* Copie de carte funciară (unitatea de măsură este ”cartea funciară”, iar tariful este de 25 lei).
* Înscriere dispozitiv hotărâre judecătorească (serviciu aplicabil doar în cazul hotărârilor judecătorești care omologhează un raport de expertiză avizat de oficiul de cadastru și publicitate imobiliară, iar tariful este calculat prin raportare la fiecare operațiune rezultată din dispozitivul hotărârii judecătorești).

De asemenea, actul normativ introduce noi scutiri de la plata tarifelor precum:

* serviciile de notare și radiere, în regim normal şi de urgenţă, solicitate de autorităţile şi instituţiile din administraţia publică centrală şi locală;
* serviciile de recepție și înființare a cărții funciare pentru imobilele din planul parcelar;
* recepția documentațiilor cadastrale de actualizare a informațiilor tehnice aferente imobilelor din planul parcelar și a planurilor întocmite pentru emiterea titlurilor de proprietate.

În ceea ce privește serviciile API, tariful nu se va percepe atunci când scopul este emiterea de autorizații sau certificate de urbanism pentru imobilele aflate în patrimoniul statului și al unităților administrativ-teritoriale sau, de exemplu, pentru activitatea primăriei de identificare a proprietarilor terenurilor care depozitează ilegal deșeuri.

Sursa:MDLPA

\*

Raport contestații DR 20 și DR27



Pentru a consulta raportul de contestații, pentru etapa lunară 2, aferent intervenției **DR 20** „Investiții în sectorul zootehnic”, componenta găini ouătoare - modernizare pentru trecerea de la baterii îmbunătățite la sisteme alternative de creștere și Raportul de contestatii Intermediar **DR27** „Crearea/modernizarea infrastructurii de acces agricolă”, etapa 3 - sesiunea 01/2023 faceți click pe link-ul de mai jos:

<https://www.afir.ro/rapoarte/rapoarte-feadr/contestatii/>

Sursa: AFIR

\*

Termen de depunere 31 iulie 2024 pentru Cereri de plată gestionate de APIA

Agenția de Plăți și Intervenție pentru Agricultură (APIA) reamintește beneficiarilor că **până la data de 31 iulie 2024, se depun cereri de plată** **pentru** următoarele **ajutoare de stat**:

* Cereri de plată pentru **rambursarea ajutorului de stat pentru cantităţile de motorină achiziţionate şi utilizate în agricultură aferente trimestrului II 2024** ( 01.04. – 30.06.2024), în conformitate cu *HG nr.1174/2014* și *OMADR 1727/2015*, *cu modificările și completările ulterioare*. Ajutorul de stat se acordă sub formă de rambursare ca diferenţa dintre rata accizei standard şi rata accizei reduse și are o valoare unitară de **1,746** **lei/litru**, în conformitate cu HG nr. 55/2024.
* Cereri de plată pentru **acordarea ajutorului de stat în sectorul creșterii animalelor,** **aferente activității din iunie/trimestrul II 2024**, în conformitate cu *OUG nr.61/2023* *pentru efectuarea serviciilor de întocmire şi menţinere a registrului genealogic al rasei și pentru efectuarea serviciilor de determinare a calităţii genetice a raselor de animale*.

Sursa:APIA

\*

APIA eliberează adeverințe fermierilor crescători de animale care doresc să acceseze credite bancare

Agenţia de Plăţi şi Intervenţie pentru Agricultură (APIA) informează că începând de astăzi, 24 iulie 2024, **eliberează adeverințe pentru beneficiarii intervențiilor în sectorul zootehnic, gestionate de APIA**, respectiv pentru:

– **PD-21** Sprijin cuplat pentru venit – vaci de lapte

– **PD-22** Sprijin cuplat pentru venit – carne vită

– **PD-23** Sprijin cuplat pentru venit –bivolițe de lapte

– **PD-24** Sprijin cuplat pentru venit – ovine-caprine

**Adeverințele sunt eliberate în baza convențiilor încheiate de APIA** cu instituții bancare și nebancare și cu fondurile de garantare din domeniul agricol.

Aceste convenții se adresează fermierilor care intenționează să acceseze credite în vederea finanțării activităților curente, de la instituțiile bancare și nebancare care au încheiat convenții cu APIA.

Astfel, potrivit convențiilor, **la solicitarea scrisă a fermierului, APIA eliberează o adeverință care atestă depunerea de către beneficiar, în Campania 2024, a Cererii de plată pentru intervențiile în sectorul zootehnic** indicate mai sus, conform procedurilor aprobate și transmise spre aplicare Centrelor Județene ale APIA.

**Valoarea finanțării va fi de** **până la 90%** din valoarea calculată prin înmulțirea cuantumului unitar minim planificat conform Planului Național Strategic PS 2023-2027, pentru anul de cerere 2024, cu numărul de animale confirmate prin adeverință pentru fiecare intervenție în sectorul zootehnic, gestionat de APIA și menționate în convenție.

Fondul de Garantare a Creditului Rural IFN – SA (FGCR) şi Fondul Naţional de Garantare a Creditului pentru Întreprinderi Mici şi Mijlocii IFN – SA (FNGCIMM) garantează creditele acordate de bănci fermierilor.

Reamintim fermierilor că potrivit Ordinului Ministrului Agriculturii și Dezvoltării Rurale nr. 50/2017 de modificare a Ordinului Ministrului Agriculturii și Dezvoltării Rurale nr.703/2013 pentru aprobarea condițiilor în care se vor încheia convențiile dintre instituțiile financiar-bancare și nebancare și APIA, în vederea finanțării de către acestea a activităților curente ale beneficiarilor plăților derulate de instituția noastră în baza adeverințelor eliberate, **dobânda aferentă acordării creditelor va fi de** **RON-ROBOR 6M + maxim 2%**.

**În ce privește comisioanele practicate de instituțiile finanțatoare, APIA atrage atenția fermierilor** care doresc să acceseze credite pentru finanțarea capitalului de lucru în vederea desfășurării activităților curente, **să analizeze cu atenție sporită soluțiile de finanțare propuse de instituțiile financiar-bancare și nebancare în ceea ce privește costul acestora, astfel încât să aleagă modalitățile de finanțare care răspund cel mai bine necesităților proprii.**

**Toate convențiile** încheiate între APIA, instituțiile bancare și nebancare și FGCR/ FNGCIMM **vor fi postate pe site-ul instituției**, la adresa: [**www.apia.org.ro**](http://www.apia.org.ro/), în **secțiunea Convenții, Acorduri, Protocoale**.

Sursa:APIA

\*

Plăți de peste 41,5 milioane lei (8,3 milioane euro) pentru Campania 2023

Agenția de Plăți și Intervenție pentru Agricultură (APIA) a **efectuat, în perioada 22 -23.07.2024, plăți pentru anul de cerere 2023 în sumă totală 41.510.946,31 lei (8.381.184,55 euro)**, astfel:  
**– 5.859.046,72 lei (1.178.053,02 euro)** din Fondul European de Garantare Agricolă (FEGA);  
**– 29.753.086,65 lei (6.011.331,77 euro)** din Fondul European Agricol pentru Dezvoltare Rurală (FEADR);  
**– 5,898,812.94 lei (1,191,799.76 euro)** din cofinanțare de la Bugetul Național (BN1).

Reamintim că pentru Campania 2023, plăţile pentru intervențiile finanțate din FEGA se fac în lei, la cursul de schimb valutar de 4,9735 lei/euro, iar cele din FEADR și BN1 se fac în lei, la cursul de schimb valutar de 4,9495 lei/euro.

Sursa:APIA

\*

MEAT anunță câștigătorii Premiilor pentru Promovarea Întreprinderilor Europene în România – ediția 2024 etapa națională

În calitate de punct național de contact al Premiilor pentru Promovarea Întreprinderilor Europene în România, Ministerul Economiei, Antreprenoriatului și Turismului, prin intermediul Direcției Mediul de Afaceri, a selectat două proiecte din categorii diferite pentru a reprezenta România în cadrul competiției din acest an, astfel:

– Proiectul **TRANSFORMATOR** dezvoltat de Social Innovation Solutions selectat pentru a candida la categoria ”Investiții în competențe antreprenoriale” a concursului a fost inițiat în 2021 și răspunde nevoii de educație și conștientizare a importanței sustenabilității pentru IMM-uri și ONG-uri în România, organizații care impactează semnificativ economia locală. Prin sesiuni de training, ateliere despre sustenabilitate și mentorat, TRANSFORMATOR facilitează dezvoltarea competențelor necesare pentru implementarea practicilor durabile în organizațiile participante. Scopul proiectului este să ofere sprijin și îndrumare antreprenorilor pentru a adopta practici de afaceri durabile, urmărind creșterea competențelor în domeniul sustenabilității și integrarea principiilor acesteia în modelele de afaceri existente. Proiectul promovează, de asemenea, schimbul de exemple de bună practică și o abordare antreprenorială nouă, holistică, integrând preocupările legate de profit, planetă și oameni în consolidarea și dezvoltarea organizațională viitoare.

– Proiectul **Academia de Sustenabilitate (Sustainability Academy)** dezvoltat de Social Innovation Solutions selectat pentru a candida la categoria ”Sprijinirea Tranziției Durabile” a concursului a fost inițiat în luna ianuarie 2023 și este primul ecosistem dedicat sustenabilității din România, oferind IMM-urilor acces la cei mai importanți experți naționali și internaționali, la capital și la un spațiu online de soluții la problemele lor de sustenabilitate. Proiectul sprijină transformarea sustenabilă a afacerilor prin patru piloni: educație, consultanță, finanțare și soluții. Acesta dezvoltă cursuri de sustenabilitate și o varietate de instrumente ESG care ajută IMM-urile să gestioneze procese esențiale, de la conformitatea legală, materialitatea sau managementul riscurilor climatice. Expune antreprenorii la concepte cheie și practici esențiale precum: dubla materialitate, reglementări europene privind raportarea non-financiară și economia circulară, modalități de măsurare a emisiilor pentru cele trei scopuri și altele. Proiectul contribuie la dezvoltarea pe termen lung a mediului de afaceri prin sprijin financiar acordat antreprenorilor pentru achiziționarea de echipamente eficiente energetic, implementarea inițiativelor de economie circulară sau gestionarea eficientă a resurselor naturale, prin grupuri de învățare personalizate și evenimente în comunitate.

După selectarea proiectelor la nivel naţional, acestea vor intra în etapa care se va derula la nivel european, alături de proiectele propuse de celelalte țări din UE, unde un juriu format din reprezentanţi de înalt nivel va selecta câştigătorii finali, care vor fi anunţaţi cu ocazia ceremoniei de acordare a premiilor, în cadrul **SME Assembly 2024 care va avea loc în perioada 18-20 noiembrie 2024** **la Budapeste, Ungaria**. Cu această ocazie concurenții vor putea să facă schimb de bune practici cu concurenții din celelalte țări, ceea ce poate duce la o internaționalizare a proiectelor.

**Informații de background:**

Prin iniţiativa Premiilor pentru Promovarea Întreprinderilor Europene, Comisia Europeană – DG Piață Internă, Industrie, Antreprenoriat și IMM-uri doreşte să recunoscă şi să răsplătescă iniţiativele care facilitează afacerile, în special prin recunoaşterea importanţei antreprenoriatului. Competiția identifică şi recunoaște cei mai de succes promotori ai antreprenoriatului în Europa, expun cele mai bune politici şi practici antreprenoriale, sporesc conştientizarea valorii adăugate de antreprenoriat, încurajează şi inspiră potenţialii antreprenori.

Sursa:MEAT

\*

POIM: Lista proiectelor contractate actualizată la 30.06.2024

Autoritatea de Management pentru Programul Operațional Infrastructură Mare publică [**Lista proiectelor contractate actualizată la 30.06.2024**.](https://mfe.gov.ro/wp-content/uploads/2024/07/745135818ce905125a59c4333ec09ec5.zip)

Sursa:MIPE

\*

PoIDS: Lista proiectelor contractate pe regiuni de implementare la 30 iunie 2024

Autoritatea de Management pentru Programul Incluziune si Demnitate Sociala (PoIDS) 2021-2027 publică [**Lista proiectelor contractate pe regiuni de implementare la 30 iunie** **2024**.](https://mfe.gov.ro/wp-content/uploads/2024/07/4ad9a3ccda3ec9c1b6d88c6e5bd0a4cd.xlsx)

Sursa:MIPE

PEO: Lista proiectelor contractate pe regiuni de implementare la 30 iunie 2024

Autoritatea de Management pentru Programul Educație și Ocupare (PEO) 2021 – 2027 publică [**Lista proiectelor contractate pe regiuni de implementare la 30 iunie 2024**.](https://mfe.gov.ro/wp-content/uploads/2024/07/333fb08d1d346f8a610e21bbb3260b8d.xlsx)

Sursa: MIPE

🏵🏵🏵

Consultări Publice

Proiect de ORDONANȚĂ privind stabilirea unor măsuri pentru derularea Programului național de dezvoltare locală

Astăzi, **24.07.2024**, Ministerul Dezvoltării, Lucrărilor Publice și Administrației anunță deschiderea procedurii de transparenţă decizională a procesului de elaborare a proiectului următorului act normativ – **Ordonanță privind stabilirea unor măsuri pentru derularea Programului național de dezvoltare locală.**

Proiectul are ca obiect de reglementare prelungirea duratei contractelor de finanțare încheiate aferente Programului național de dezvoltare locală, etapele I și II cu o perioadă de până la 2 ani. Prelungirea se face la solicitarea beneficiarilor în situația în care nu poate fi efectuată recepția la terminarea lucrărilor cu cel mult 3 luni anterior expirării duratei contractului de finanțare.

***Documentaţia aferentă proiectului de act normativ include:***

* [Proiect Ordonanță](https://www.mdlpa.ro/uploads/articole/attachments/66a0f33f08fb7634580313.doc)
* [Nota de fundamentare](https://www.mdlpa.ro/uploads/articole/attachments/66a0f33ee2449957841324.doc)

Documentaţia poate fi consultată și la sediul instituţiei din Bulevardul Libertății, nr. 16, Latura Nord, sector 5, București – **Punctul de informare**. Proiectul de act normativ se poate obține în copie, pe bază de cerere depusă la [**Punctul de informare**](https://mdlpa.ro/pages/punctuldeinformare) al Ministerului Dezvoltării, Lucrărilor Publice și Administrației.

Propuneri, sugestii, opinii cu valoare de recomandare privind proiectul de act normativ supus procedurii de transparenţă decizională se pot depune în termen de **10 zile** de la publicarea anunţului:

1. prin formularul online disponibil accesând: [**Formular pentru colectarea de propuneri, sugestii sau opinii cu valoare de recomandare**](https://mdlpa.ro/pages/forms/transparenta)**;**
2. ca mesaj în format electronic la adresa de e-mail: [**transparenta@mdlpa.ro**](mailto:transparenta@mdlpa.ro);
3. prin poștă, pe adresa Bulevardul Libertății, nr. 16, Latura Nord, sector 5, București, cod poștal 050706;
4. la sediul instituţiei, la Registratură, intrarea se face prin Strada Apolodor nr. 17, sector 5, București, cod poștal 050706, între orele 08:30-17:00 (luni-joi) și între orele 08:30-14:30 (vineri).

Materialele transmise vor purta mențiunea „**Propuneri privind proiectul de** **Ordonanță privind stabilirea unor măsuri pentru derularea Programului național de dezvoltare locală ”.**

|  |  |  |  |  |
| --- | --- | --- | --- | --- |
| **Nr. crt.** | **Nr. articol** | **Textul propus de autoritatea inițiatoare** | **Conținut propunere/sugestie/opinie** | **Argumentarea propunerii/sugestiei/opiniei** |
|  |  |  |  |  |

Propunerile, sugestiile, opiniile cu valoare de recomandare primite vor fi publicate, putând fi vizualizate în cadrul Registrului pentru consemnarea şi analizarea propunerilor, sugestiilor, opiniilor cu valoare de recomandare primite. Nepreluarea recomandărilor formulate și înaintate în scris va fi justificată în scris.

Pentru cei interesați există și posibilitatea organizării unei întâlniri în care să se dezbată public proiectul de act normativ, în cazul în care acest lucru este cerut în scris de către o asociație legal constituită sau de către o altă autoritate sau instituție publică în termen de 10 zile de la publicarea anunţului.

Pentru informaţii suplimentare, vă stăm la dispoziţie la următoarele date de contact: telefon: 0372.114.569, e-mail: [**transparenta@mdlpa.ro**](mailto:transparenta@mdlpa.ro), Serviciul Relația cu Parlamentul, Direcția Generală Juridică.

[**INFORMARE CU PRIVIRE LA PRELUCRAREA DATELOR PERSONALE**](https://mdlpa.ro/pages/informaregdpr)

Sursa:MDLPA

\*

Ministerul Mediului, Apelor și Pădurilor supune consultării publice, proiectul de Ordonanţă de urgență a Guvernului pentru modificarea și completarea Ordonanței de urgență a Guvernului nr.196/2005 privind Fondul pentru mediu

***Data publicarii : 24 Jul 2024***

În conformitate cu prevederile Legii nr. 52/2003 privind transparenţa decizională în administraţia publică, republicată, Ministerul Mediului, Apelor și Pădurilor supune consultării publice, proiectul de *Ordonanţă de urgență a Guvernului pentru modificarea și completarea Ordonanței de urgență a Guvernului nr.196/2005 privind Fondul pentru mediu.*

[**Nota de fundamentare**](https://mmediu.ro/app/webroot/uploads/files/Nota%20de%20fundamentare%2819%29.doc) **/** [**Proiect de OUG**](https://mmediu.ro/app/webroot/uploads/files/Proiect%20OUG.docx)

Cetățenii, instituțiile și organizațiile interesate pot transmite opinii/propuneri/sugestii, în termen de 10 zile lucrătoare de la data publicării pe site a proiectului de act normativ, iar persoana de contact din cadrul Ministerului Mediului, Apelor și Pădurilor (Administrația Fondului pentru Mediu) este doamna Andreea Coman, adresă de e-mail: [andreea.coman@afm.ro](mailto:andreea.coman@afm.ro)

Sursa:MMAP

🏵🏵🏵

Anunțuri PNRRPNRR

PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice”

inisterul Investițiilor și Proiectelor Europene, în calitate de coordonator de reforme și investiții, publică [**Ordinul nr. 4180/12.07.2024**](https://mfe.gov.ro/wp-content/uploads/2024/07/ac6abaf4c9f95f2c0b51484e5665621d.pdf) pentru modificarea și completarea **Ghidului specific** – Condiții de accesare a fondurilor europene aferente Planului Național de Redresare și Reziliență în cadrul apelului de proiecte Pilonul IV – Coeziunea socială și teritorială, Componenta C11 – Turism și Cultură, Investiția I1 – **Promovarea celor 12 rute turistice/culturale, modernizarea/reabilitarea siturilor turistice** – **Apel 3**, aprobat prin Ordinul ministrului investițiilor și proiectelor europene nr. 288/2023

Sursa: MIPE

\*

PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice”

Ministerul Investițiilor și Proiectelor Europene, în calitate de coordonator de reforme și investiții, publică [**Ordinul nr. 4179/12.07.2024**](https://mfe.gov.ro/wp-content/uploads/2024/07/e61b3e80f70b62e18174eaa30d1b35c5.pdf)pentru modificarea și completarea **Ghidului specific** – Condiții de accesare a fondurilor europene aferente PNRR în cadrul apelului de proiecte Pilonul IV – Coeziunea socială și teritorială, Componenta C11 – Turism și Cultură, Investiția I1 – **Promovarea celor 12 rute turistice/culturale, modernizarea/reabilitarea siturilor turistice** – **Apel 2**, aprobat prin Ordinul ministrului investițiilor și proiectelor europene nr. 2009/2022.

Sursa:MIPE

🏵🏵🏵

Apeluri – Finanțări

APIA primește deconturi/documente justificative pentru Intervenția DR 06 – „Bunăstarea animalelor” pachetul a) și pachetul b)

Agenția de Plăți și Intervenție pentru Agricultură (APIA) **informează beneficiarii care și-au asumat angajamente pentru** ***Intervenția DR 06* – *„Bunăstarea animalelor”* –***pachetul a) – Plăți în favoarea bunăstării porcinelor și pachetul b) – Plăți în favoarea bunăstării păsărilor* că pot **completa și depune online deconturile/documentele justificative aferente trimestrului II al anului 2024, până la data de 31 iulie 2024.**

Completarea și depunerea online se face prin accesarea paginii web: [**www.apia.org.ro**](http://www.apia.org.ro/) utilizându-se ca browser Google Chrome. Astfel, în **cadrul paginii APIA, la rubrica Bunăstarea animalelor DR – 06, secțiunea Instrucțiuni completare/depunere**, **se regăsesc pașii pentru operarea și depunerea online**.

Deconturile justificative sunt însoțite în funcție de pachetul solicitat, de documentele prevăzute în ***Ghidul solicitantului pentru Intervenția DR 06*** *– Bunăstarea animalelor –* ***pachet a)*** *Plăți în favoarea bunăstării porcinelor, ediția a II*– a și în ***Ghidul solicitantului pentru Intervenția DR 06*** *– Bunăstarea animalelor –* ***pachet b)*** *Plăți în favoarea bunăstării păsărilor, ediția a II- a,* aprobate prin OMADR nr. 48/2024 și postate pe site-ul oficial al APIA.

Documentele transmise vor sta la baza verificării datelor în aplicațiile electronice de gestionare a Intervenției DR 06 și efectuării verificărilor administrative ulterioare.

Sursa:APIA

\*

Precizări cu privire la eco-schemele din sectorul zootehnic – Campania 2024

Agenţia de Plăţi şi Intervenţie pentru Agricultură (A.P.I.A.) informează cu privire la anumite **condiții și excepții** **în acordarea de sprijin financiar** **pentru eco-schemele din sectorul zootehnic**, aferente **Campaniei 2024**, astfel:

– solicitanții care și-au asumat angajamente pentru **eco-schema *„PD-08*** – *Măsură pentru bunăstarea tineretului bovin la îngrăşat”*, au obligația **depunerii până la 31 iulie 2024**, a **decontului justificativ și a documentelor care atestă îndeplinirea cerinţelor specifice** pentru activitatea de creştere şi îngrăşare desfăşurată în perioada 1 ianuarie – 30 iunie 2024, în conformitate cu prevederile *Ordinul MADR nr. 106/2024, cu modificările și completările ulterioare*;

– **efectivele de bovine pentru care s-au asumat angajamente privind eco-schemele** ***„PD-07*** *– Creşterea nivelului de bunăstare a vacilor de lapte*” **și** ***„PD-08*** *– Măsură pentru bunăstarea tineretului bovin la îngrăşat*” **și pentru care nu se respectă condițiile superioare de bunăstare** în perioada 01.01.2024 până la data depunerii cererii de plată, **nu vor putea fi eligibile la plată dar nu vor fi sancționate, perioada respectivă fiind considerată perioadă de adaptare**, în conformitate cu prevederile *Ordinului MADR nr. 278/2024 pentru aprobarea sistemului de sancțiuni aplicabil intervențiilor și ajutoarelor naționale tranzitorii în sectoarele vegetal și zootehnic, aferente cererilor de plată începând cu anul de cerere 2024*;

– solicitanții **eco-schemei** ***„PD-27*** *– Creşterea nivelului de bunăstare a bovinelor prin păşunat extensiv pe pajişti în condiţii optime de sustenabilitate*” **care nu au declarat în cererea de plată codul exploataţiei cu RO ANSVSA amplasată pe păşune**, au obligația depunerii **formularului de modificare tip M5 prin care vor completa acest cod al exploataţiei** în care sunt transferate animalele pe perioada de pășunat.

Sursa:APIA

PoIDS: actualizează Ghidul Solicitantului Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială

Autoritatea de Management pentru Programul Incluziune și Demnitate Socială (PoIDS) 2021-2027 publică un [**corrigendum**](https://mfe.gov.ro/wp-content/uploads/2024/07/93f051f9d202e95020c07fde4b0ddbfd.pdf) la **Ghidul Solicitantului – Condiții Specifice „Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”**, Prioritatea 5. Reducerea disparităților dintre copiii la risc de sărăcie și/sau excluziune socială și ceilalți copii, din cadrul Obiectivului specific:ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), Acțiunea: 5.4 FSE+ Servicii comunitare pentru copii și familii în vederea prevenirii separării.

Sursa: MIPE

\*

PoIDS: actualizează Ghidul Solicitantului – Condiții Specifice pentru transmiterea prin sistemul MySMIS2021+ a proiectelor etapizate în cadrul mecanismului Dezvoltare Locala plasată sub Responsabilitatea Comunității pentru orașele și municipiile cu peste 20.000 locuitori

Autoritatea de Management pentru Programul Incluziune și Demnitate Socială (PoIDS) 2021-2027 publică un [**corrigendum**](https://mfe.gov.ro/wp-content/uploads/2024/07/21477de82c009c1f9601ac7cbd3dcf51.pdf) la **Ghidul Solicitantului – Condiții Specifice pentru transmiterea prin sistemul MySMIS2021+ a proiectelor etapizate în cadrul mecanismului Dezvoltare Locala plasată sub Responsabilitatea Comunității pentru orașele și municipiile cu peste 20.000 locuitori**, Prioritatea: 1 „Dezvoltarea locală plasată sub responsabilitatea comunității”, Obiectiv specific: RSO4.2. „Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR)“ și RSO4.3. „Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR).

Sursa: MIPE

\*

PDD: actualizează Ghidul Solicitantului – Condiții de accesare a finanțării pentru proiectele de apă şi apă uzată etapizate

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**OMIPE nr. 4241/23.07.2024**](https://mfe.gov.ro/wp-content/uploads/2024/07/e6cc9c15dbd22cb0a71022ffb639df13.zip) privind modificarea si completarea **Ghidului Solicitantului – Condiții de accesare a finanțării pentru proiectele de apă şi apă uzată etapizate**, Prioritatea 1 – Dezvoltarea infrastructurii de apă și apă uzată și tranziția la o economie circulară, Obiectivul Specific: RSO2.5. – Promovarea accesului la apă și o gospodărire sustenabilă a apelor, Apel: Proiecte de apă și apă uzată etapizate, aprobat prin Ordinul ministrului investițiilor și proiectelor europene nr. 6177/21.12.2023*.*

Ghidul publicat se regăsește pe site-ul MIPE, în cadrul secțiunii „Programe/PDD” ([https://mfe.gov.ro/pdd-21-27/](https://mfe.gov.ro/programe/autoritati-de-management/am-poim/)).

Sursa:MIPE

🏵🏵🏵

Din Actualitatea Europeană

Asigurarea respectării legislației UE de către Comisie în 2023 aduce beneficii cetățenilor și întreprinderilor

Comisia Europeană și-a adoptat **Raportul anual privind monitorizarea aplicării dreptului UE**. Raportul prezintă măsurile de asigurare a respectării legislației pe care Comisia le-a luat în 2023 pentru a garanta protecția drepturilor și a libertăților cetățenilor și întreprinderilor din UE. Acesta evidențiază, de asemenea, domeniile în care statele membre au reușit să respecte legislația UE și le identifică pe cele în care sunt necesare eforturi suplimentare.

Astăzi, Comisia a publicat, de asemenea, **pachetul periodic de decizii de constatare a neîndeplinirii obligațiilor**.

**Asigurarea conformității cu legislația UE în 2023**

Raportul arată că, în 2023, Comisia a acționat în mod decisiv pentru a se asigura că normele UE în toate domeniile de politică au fost aplicate corect în întreaga UE, promovând încrederea în rândul cetățenilor și al întreprinderilor și facilitând creșterea unei Uniuni coerente, echitabile și eficiente.

În ultimul an, Comisia a deschis **529 de noi proceduri de constatare a neîndeplinirii obligațiilor** și a închis **peste 1 000 de cazuri** după ce statele membre s-au conformat legislației UE. **95 % din cazurile închise au fost soluționate într-un stadiu incipient** al procedurii de constatare a neîndeplinirii obligațiilor. Evitând litigiile îndelungate, cetățenii și întreprinderile se pot bucura mai devreme de beneficiile legislației UE.

Cu toate acestea, după cum arată raportul, Comisia nu ezită să trimită statele membre în fața Curții de Justiție a Uniunii Europene atunci când este necesar. În 2023, Comisia a decis să sesizeze Curtea cu un total de **82 de cazuri de constatare a neîndeplinirii obligațiilor** și a solicitat Curții să impună **sancțiuni financiare împotriva mai multor state membre** în 45 dintre aceste 82 de cazuri. Acesta este un record în ultimul deceniu, ceea ce demonstrează hotărârea Comisiei de a asigura respectarea legislației UE.

**Sprijinirea respectării timpurii de către statele membre a legislației UE**

Punerea în aplicare timpurie a normelor UE de către statele membre este esențială pentru asigurarea drepturilor cetățenilor și ale întreprinderilor din întreaga UE și pentru menținerea eficacității și credibilității UE. Sprijinul timpuriu acordat de Comisie statelor membre pentru implementarea și aplicarea corectă a normelor UE este esențial.

În 2023, Comisia a oferit **orientări practice** statelor membre, întreprinderilor, părților interesate și publicului cu privire la modul de înțelegere și aplicare a aspectelor specifice ale legislației UE. Aceasta a promovat respectarea legislației UE în sute de **ateliere de transpunere**, **reuniuni ale grupurilor de experți** și ale **comitetelor** cu statele membre. În urma [evaluării din 2023](https://commission.europa.eu/document/download/eb343ff6-e531-417e-93b8-8a458e27b5ea_en?filename=SWD_2023_254_stocktaking%20report_en.pdf), Comisia, împreună cu statele membre, a definit [modalități](https://ec.europa.eu/transparency/expert-groups-register/screen/meetings/consult?lang=en&meetingId=50263&fromExpertGroups=2770) de îmbunătățire a transpunerii directivelor. Prin intermediul [Instrumentului de sprijin tehnic](https://commission.europa.eu/funding-tenders/find-funding/eu-funding-programmes/technical-support-instrument/technical-support-instrument-tsi_en), Comisia a promovat consolidarea capacității administrative în statele membre, contribuind la asigurarea unei puneri în aplicare corecte a legislației și a politicilor UE.

**Consolidarea unei economii durabile și competitive**

Comisia a rămas fermă în **protejarea integrității pieței unice în 2023**, de exemplu prin asigurarea liberei circulații a mărfurilor în sectorul agricol și în cel al construcțiilor. De asemenea, a luat măsuri ample de asigurare a respectării legislației pentru **a elimina barierele cu care se confruntă furnizorii de servicii** de pe piața unică, care reprezintă aproximativ 70 % din PIB-ul UE și o cotă egală din ocuparea forței de muncă în UE. Măsurile de asigurare a respectării legislației adoptate de Comisie au îmbunătățit recunoașterea calificărilor profesionale în întreaga UE și au abordat problema plăților întârziate ale bunurilor și serviciilor achiziționate.

După cum arată prezentul raport, Comisia s-a angajat **să furnizeze energie curată, la prețuri accesibile și sigură**, să **își atingă obiectivele climatice** și **să stimuleze dezvoltarea economică**. În 2023, măsurile de asigurare a respectării legislației adoptate de Comisie au promovat aerul, apa și transporturile curate, precum și o economie circulară. Comisia a ajutat statele membre și fermierii în cadrul politicii agricole comune. Aceasta a înregistrat progrese în ceea ce privește uniunea energetică a UE și a continuat să depună eforturi pentru a menține siguranța energiei nucleare. Comisia a utilizat, de asemenea, proceduri de constatare a neîndeplinirii obligațiilor pentru a promova **securitatea aprovizionării cu gaze a UE.**

**Informarea și sprijinirea cetățenilor și a întreprinderilor** este esențială pentru valorificarea deplină a potențialului pieței unice. În 2023, [centrele SOLVIT](https://ec.europa.eu/solvit/contact/index_en.htm) au ajutat peste 2 200 de persoane și întreprinderi cu problemele lor, peste 88 % din cazurile deschise fiind soluționate. [Serviciul „Europa ta – Consiliere”](https://europa.eu/youreurope/advice/index_en.htm), care informează cetățenii și întreprinderile cu privire la drepturile lor pe piața unică, a fost consultat de peste 26 000 de ori. [Europa ta](https://europa.eu/youreurope/) a fost cel mai popular site al Comisiei, cu 32 de milioane de vizitatori într-un an.

**Protejarea valorilor comune ale UE, a drepturilor fundamentale și a statului de drept**

Comisia a acționat în mod decisiv pentru **a menține statul de drept, a apăra valorile democratice** și **a asigura respectarea legislației privind nediscriminarea în întreaga UE**. Comisia a luat măsuri pentru a garanta punerea în aplicare deplină de către statele membre a normelor UE privind **protecția copiilor, drepturile consumatorilor, protecția transfrontalieră a pacienților și un transport mai sigur.**

Comisia a consolidat punerea în aplicare a politicii privind **uniunea europeană a securității** și a deschis sau a continuat cazurile de constatare a neîndeplinirii obligațiilor pentru a îmbunătăți respectarea de către statele membre a **normelor UE în materie de migrație și azil**.

Acțiunile Comisiei de **asigurare a respectării legislației** din 2023 au adus **îmbunătățiri concrete** **drepturilor cetățenilor**. Statele membre au intensificat protecția consumatorilor, au garantat drepturile avertizorilor de integritate și au îmbunătățit incriminarea discursurilor de incitare la ură. Asigurarea respectării normelor UE a asigurat, de asemenea, o mai bună **protecție a drepturilor lucrătorilor și condiții de muncă mai echitabile**.

**Context**

Începând din 1984, ca urmare a unei solicitări formulate de Parlamentul European, Comisia prezintă în fiecare an un raport referitor la monitorizarea aplicării dreptului Uniunii în cursul anului precedent. Parlamentul European adoptă apoi o rezoluție cu privire la raportul Comisiei.

Ca urmare a repartizării responsabilităților între instituțiile europene, Comisiei îi revine responsabilitatea generală de a iniția procesul legislativ.

Parlamentul European și Consiliul decid cu privire la propunerile Comisiei. Statele membre sunt responsabile de implementarea și punerea în aplicare a dreptului Uniunii în ordinea juridică națională în mod corect și la timp.

Comisia închide acest cerc: de îndată ce propunerile sunt adoptate și devin acte legislative ale UE, Comisia monitorizează dacă statele membre aplică în mod corect actele respective și, în caz contrar, poate lua măsuri.

**Pentru informații suplimentare**

[Raportul anual privind monitorizarea aplicării dreptului UE](https://commission.europa.eu/publications/2023-annual-report-monitoring-application-eu-law_en)

[Site-ul web dedicat Raportului anual privind monitorizarea aplicării dreptului UE](https://commission.europa.eu/law/application-eu-law/implementing-eu-law/infringement-procedure/2023-annual-report-monitoring-application-eu-law_en)

Raportul anual privind monitorizarea aplicării dreptului UE - [fișă informativă](https://commission.europa.eu/document/download/1cf11dbc-a2cf-4947-b2a7-c0f73b51bb58_en?filename=EULaw_2024_Factsheet-HD_1.pdf)

\*

Comisia decide să înregistreze două noi inițiative cetățenești europene privind închiderea fermelor de animale și etichetarea alimentelor

Comisia Europeană a decis să înregistreze două inițiative cetățenești europene intitulate „Stop Cruelty Stop Slaughter” și „Stop Fake Food: Origin on Label”.

Organizatorii inițiativei „**Stop Cruelty Stop Slaughter**” îi solicită Comisiei să introducă stimulente pentru producția de proteine vegetale, inclusiv lapte pe bază de plante și înlocuitori de ouă, precum și pentru producția de carne de sinteză. Organizatorii solicită, de asemenea, reducerea numărului de animale de fermă și închiderea treptată a tuturor fermelor de animale.

Organizatorii inițiativei „**Stop Fake Food: Origin on Label'** îi solicită Comisiei să propună măsuri care să asigure accesul consumatorilor europeni la informații transparente cu privire la alimentele pe care le cumpără și respectarea așteptărilor lor în ceea ce privește calitatea și durabilitatea alimentelor. Inițiativa solicită, de asemenea, asigurarea unei etichetări clare și explicite a originii pentru toate produsele și respectarea unor standarde coerente în materie de mediu, sănătate și muncă în cadrul pieței interne.

Ambele inițiative cetățenești europene îndeplinesc condițiile formale stabilite în legislația relevantă. Prin urmare, Comisia consideră că acestea sunt admisibile din punct de vedere juridic. Comisia nu a analizat în acest stadiu fondul propunerilor.

Decizia de a înregistra o inițiativă se bazează pe o analiză juridică a admisibilității acesteia, în temeiul Regulamentului privind Inițiativa cetățenească europeană. Aceasta nu anticipează concluziile juridice și politice ale Comisiei cu privire la aceste inițiative și nici acțiunile pe care le-ar putea întreprinde, după caz, dacă oricare dintre aceste inițiative ar obține sprijinul necesar din partea a cel puțin 1 milion de cetățeni europeni.

Conținutul inițiativelor exprimă doar punctele de vedere ale grupului de organizatori și nu se poate considera, în niciun caz, că reflectă punctele de vedere ale Comisiei.

**Etapele următoare**

După înregistrarea de astăzi a inițiativelor, organizatorii au la dispoziție șase luni pentru a începe colectarea semnăturilor. Dacă, în termen de un an de la începutul perioadei de colectare, o inițiativă cetățenească europeană primește cel puțin un milion de declarații de susținere întrunind numărul minim de semnatari în cel puțin șapte state membre, Comisia va trebui să dea un răspuns oficial. Va trebui să decidă dacă va da sau nu curs solicitărilor și să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. A fost lansată în mod oficial în aprilie 2012. Odată înregistrată oficial, o inițiativă cetățenească europeană prevede posibilitatea ca un milion de cetățeni din cel puțin șapte state membre ale UE să invite Comisia Europeană să propună acte juridice în domeniile în care această instituție are competența de a acționa. Condițiile de admisibilitate sunt următoarele: (1) acțiunea propusă nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

De la lansarea instrumentului Inițiativa cetățenească europeană, Comisia a înregistrat 116 inițiative.

**Pentru informații suplimentare**

[Stop Cruelty Stop Slaughter](https://citizens-initiative.europa.eu/initiatives/details/2024/000008_en)

[Stop Fake Food: Origin on Label](https://citizens-initiative.europa.eu/initiatives/details/2024/000009_en)

[Statistici privind ICE](https://europa.eu/citizens-initiative/find-initiative/eci-lifecycle-statistics_ro)

[ICE pentru care se strâng în prezent semnături](https://europa.eu/citizens-initiative/_ro)

[Forumul Inițiativei cetățenești europene](https://europa.eu/citizens-initiative-forum/_ro)

[Campania #EUTakeTheInitiative](https://europa.eu/citizens-initiative/communication-material_ro)

\*

Comisia publică noi orientări pentru mai multă claritate în ceea ce privește drepturile pasagerilor care utilizează transportul aerian

Comisia publică [**orientări interpretative revizuite**](https://transport.ec.europa.eu/document/download/e16380cb-b096-4c7a-88d5-a4962655744b_en?filename=C_2024_5056_1_EN_annexe_acte_autonome_cp_part1_v3.pdf) **privind drepturile pasagerilor care utilizează transportul aerian**, care vorfacilita respectarea reglementărilor și vor armoniza punerea în aplicare de către organismele naționale.Începând din 2016, Comisia furnizează orientări pentru a răspunde preocupărilor comune exprimate de organismele naționale de aplicare a legii, de pasageri și de asociațiile acestora, precum și de reprezentanții industriei. Revizuirea de astăzi ține seama în special de hotărârile Curții de Justiție din 2016 care clarifică anumite dispoziții, permițând o aplicare mai eficace și mai coerentă a normelor. De asemenea, a fost adăugată o nouă secțiune privind perturbările masive ale călătoriilor.

De asemenea,au fost publicate [orientări interpretative revizuite](https://transport.ec.europa.eu/document/download/0f48cd98-efa4-40a2-8e84-580b8950987b_en?filename=C_2024_5078_1_EN_annexe_acte_autonome_cp_part1_v3.pdf) privind **drepturile persoanelor cu handicap și ale persoanelor cu mobilitate redusă atunci când călătoresc pe calea aerului**.

Drepturile pasagerilor definite la nivelul UE sunt aplicate de furnizorii de servicii de transport și sunt respectate de organismele naționale. Disparitățile dintre practicile naționale pot crea confuzie pentru pasageri atunci când aceștia se confruntă cu provocări în timpul călătoriei, în special dacă acestea se întind pe frontierele UE. De asemenea, poate fi dificil pentru pasageri să înțeleagă măsurile necesare și să găsească asistența adecvată. Orientările de astăzi vor contribui la îmbunătățirea punerii în aplicare și vor completa eforturile Comisiei de sensibilizare cu privire la drepturile pasagerilor, inclusiv prin campanii periodice de sensibilizare online, paginile web [„Europa ta”](https://europa.eu/youreurope/citizens/travel/passenger-rights/index_en.htm) și o [aplicație mobilă privind drepturile pasagerilor](https://europa.eu/youreurope/citizens/travel/passenger-rights/index_en.htm).

**Pasagerii care au nevoie de mai multe informații cu privire la drepturile lor**

Orientările de astăzi sunt însoțite de publicarea unui **nou** [**sondaj Eurobarometru**](https://europa.eu/eurobarometer/surveys/detail/2957), care subliniază că **majoritatea europenilor consideră în continuare că nu dispun de suficiente informații cu privire la drepturile pasagerilor**, chiar dacă gradul de conștientizare a crescut în comparație cu acum cinci ani.

Rezultatele arată că respondenții s-au simțit cel mai bine informați cu privire la drepturile pasagerilor pentru călătoriile cu trenul(33 %), urmate de transportul aerian (30 %), autocarul (27 %) și apoi vaporul/feribotul(16 %). Sondajul arată, de asemenea, că 84 % dintre respondenții care au solicitat asistență pentru persoanele cu handicap sau cu mobilitate redusă au fost mulțumiți de răspuns.

35 % dintre călători au primit informații cu privire la drepturile pasagerilor, în creștere cu 13 puncte procentuale față de 2019. Cel mai frecvent, aceasta a fost în gări (9 %, + 5). 75 % dintre pasagerii din avion au primit informații înainte de călătorie cu privire la drepturile lor, comparativ cu 61 % pentru transportul feroviar, 51 % pentru autocare și 54 % pentru nave/feriboturi. Sensibilizarea rămâne extrem de importantă.

Gradul de satisfacție cu privire la modul în care au fost gestionate perturbările semnificative este cel mai ridicat în cazul zborurilor [66 %, + 12 pp, urmat de nave/feriboturi (53 %, -3 pp), căi ferate (52 %, + 8 pp) și autocare (50 %, + 8 pp)].

Utilizarea biletelor unice pentru călătoriile multimodale rămâne limitată la 11 % (neschimbată), combinațiile cele mai frecvente fiind transportul feroviar/autocarul (39 %, + 9 pp) și transportul aerian/feroviar (25 %, + 1 pp). 32 % (+ 7 PP) s-au confruntat cu probleme, 13 % (+ 4 pp) aproape că au pierdut o conexiune, iar 11 % (+ 3 pp) au pierdut efectiv o conexiune.

**Următoarele etape**

Orientările pot fi utilizate în prezent de operatori și de organismele naționale de aplicare a legii. În plus, rezultatele sondajului Eurobarometru, precum și orientările, sunt puse la dispoziția colegiuitorilor, deoarece aceștia iau în considerare cele două [propuneri ale Comisiei](https://transport.ec.europa.eu/news-events/news/passenger-mobility-package-2023-11-29_en) din noiembrie 2023 privind [asigurarea respectării drepturilor pasagerilor](https://eur-lex.europa.eu/legal-content/EN/ALL/?uri=COM:2023:0753:FIN) și a [drepturilor pasagerilor în contextul călătoriilor multimodale](https://eur-lex.europa.eu/legal-content/EN/TXT/?uri=COM:2023:752:FIN), precum și [propunerea legislativă a Comisiei din 2013](https://eur-lex.europa.eu/legal-content/EN/TXT/?uri=celex%3A52013PC0130) privind drepturile pasagerilor care utilizează transportul aerian.

**Istoricul dosarului**

UE este singura zonă din lume în care pasagerii sunt protejați de un set complet de drepturi – indiferent dacă călătoresc cu avionul, cu trenul, cu vaporul sau cu autobuzul și autocarul. [Drepturile pasagerilor](https://transport.ec.europa.eu/transport-themes/passenger-rights_en) se bazează pe trei elemente-cheie: nediscriminarea; informare precisă, în timp util și accesibilă; asistența imediată și proporțională. Această protecție este unică în lume.

Eurobarometrul este instrumentul de sondare utilizat de instituțiile și agențiile UE pentru a monitoriza periodic situația opiniei publice din Europa cu privire la chestiuni legate de Uniunea Europeană, precum și la atitudinile față de subiecte de natură politică sau socială. Acest sondaj Eurobarometru a fost realizat între 12 ianuarie și 4 februarie 2024, cu interviuri cu 26,601 de cetățeni.

**Pentru mai multe Informații**

[Comunicare către Comisie privind drepturile pasagerilor care utilizează transportul aerian](https://transport.ec.europa.eu/document/download/0047faba-de5a-4c47-8d70-98d7f39d4d39_en?filename=C_2024_5056_1_EN_ACT_part1_v4.pdf)

[Orientări interpretative revizuite privind drepturile pasagerilor care utilizează transportul aerian](https://transport.ec.europa.eu/document/download/e16380cb-b096-4c7a-88d5-a4962655744b_en?filename=C_2024_5056_1_EN_annexe_acte_autonome_cp_part1_v3.pdf)

[Comunicare către Comisie privind drepturile persoanelor cu handicap și ale persoanelor cu mobilitate redusă pe durata călătoriei pe calea aerului](https://transport.ec.europa.eu/document/download/0bbce95a-73e6-433b-a8b5-2413231ad370_en?filename=C_2024_5078_1_EN_ACT_part1_v3.pdf)

[Orientări interpretative revizuite privind drepturile persoanelor cu handicap și ale persoanelor cu mobilitate redusă pe durata călătoriei pe calea aerului](https://transport.ec.europa.eu/document/download/0f48cd98-efa4-40a2-8e84-580b8950987b_en?filename=C_2024_5078_1_EN_annexe_acte_autonome_cp_part1_v3.pdf)

[Rezultatele Eurobarometru special 543](https://europa.eu/eurobarometer/surveys/detail/2957)

Informațiile privind drepturile pasagerilor în UE sunt disponibile în toate limbile oficiale ale UE pe paginile web [„Europa ta”](https://europa.eu/youreurope/citizens/travel/passenger-rights/index_en.htm) și prin intermediul [aplicației UE privind drepturile pasagerilor.](https://europa.eu/youreurope/citizens/travel/passenger-rights/index_en.htm)

*UE este singura zonă din lume în care pasagerii sunt protejați de un set complet de drepturi – de care putem fi mândri. Prin orientările de astăzi, continuăm să sprijinim autoritățile naționale și operatorii de transport, în special în ceea ce privește drepturile persoanelor cu handicap și ale persoanelor cu mobilitate redusă. La rândul său, acest lucru îi va ajuta pe cetățeni, întrucât sondajul Eurobarometru de astăzi arată că nu sunt întotdeauna pe deplin conștienți de drepturile lor. În luna noiembrie a anului trecut, Comisia a propus ca furnizorii să informeze pasagerii cu privire la drepturile lor și să abordeze drepturile pentru călătoriile multimodale. Solicit Parlamentului și Consiliului să convină rapid asupra acestor noi norme privind călătoriile multimodale pentru a proteja mai bine europenii, indiferent de modul în care călătoresc. -* ***Wopke Hoekstra, comisarul pentru politici climatice și responsabil pentru transporturi***

\*

Raportul din 2024 privind statul de drept: la a 5-a ediție, UE este mai bine pregătită să facă față provocărilor legate de statul de drept

Comisia a publicat cea de a cincea ediție a [raportului anual privind statul de drept](https://commission.europa.eu/publications/2024-rule-law-report-communication-and-country-chapters_ro), în care examinează în mod sistematic și obiectiv evoluțiile statului de drept în toate statele membre, în condiții de egalitate.

În comparație cu prima ediție a raportului privind statul de drept din 2020, statele membre și UE în ansamblu sunt mult mai bine pregătite să detecteze, să prevină și să abordeze provocările emergente. Acest lucru contribuie la reziliența democrațiilor noastre europene și sprijină încrederea reciprocă în UE, precum și buna funcționare a pieței unice, aducând beneficii mediului de afaceri care favorizează competitivitatea și creșterea sustenabilă.

De la prima sa ediție din 2020, raportul a devenit un adevărat motor al reformelor pozitive. **Două treimi** **(68 %) din recomandările din 2023** **au fost puse în aplicare, integral sau parțial**. În unele state membre persistă însă preocupări sistematice și situația s-a deteriorat și mai mult. Aceste preocupări sunt menționate în recomandările din raportul de anul acesta. Prezentul raport nu cuprinde recomandări pentru țările implicate în procesul de aderare, deoarece recomandările pentru aceste țări sunt formulate exclusiv în contextul pachetului anual privind extinderea.

Raportul de anul acesta include, pentru prima dată, [patru capitole consacrate fiecărei țări](https://commission.europa.eu/publications/2024-rule-law-report-communication-and-country-chapters_ro)

privind evoluțiile din **Albania, Muntenegru, Macedonia de Nord și Serbia**. Includerea în raportul privind statul de drept a acestor țări implicate în procesul de aderare, cele mai avansate în acest proces, le va sprijini eforturile de reformă; acest demers va ajuta autoritățile din aceste țări să realizeze progrese suplimentare în procesul de aderare și să se pregătească pentru continuarea eforturilor pe care vor trebui să le depună în viitor în calitate de state membre în privința statului de drept.

Potrivit unui sondaj [Eurobarometru special](https://europa.eu/eurobarometer/surveys/detail/3224) publicat astăzi, peste **7 din 10 cetățeni ai UE sunt de acord că UE joacă un rol important în sprijinirea statului de drept în țara lor**.Aproape 9 din 10 cetățeni ai UE consideră că este important ca toate statele membre ale UE să respecte valorile fundamentale ale UE, o opinie care a rămas stabilă din 2019 și până acum. Mai mult, sentimentul de a se simți informat cu privire la valorile fundamentale ale UE s-a îmbunătățit semnificativ în multe țări: în ansamblu, 51 % dintre cetățenii UE se simt bine informați cu privire la valorile fundamentale ale UE și la statul de drept, comparativ cu 43 % în 2019.

Ca în fiecare an, și raportul din 2024 include o [comunicare](https://commission.europa.eu/document/27db4143-58b4-4b61-a021-a215940e19d0_en)

, în care este examinată situația per ansamblu în UE, și [27 de capitole consacrate fiecărei țări](https://commission.europa.eu/publications/2024-rule-law-report-communication-and-country-chapters_ro), în care se analizează evoluțiile semnificative înregistrate în fiecare stat membru. Raportul include, de asemenea, o evaluare a recomandărilor de anul trecut și, pe această bază, prezintă din nou [recomandări](https://commission.europa.eu/document/40d0f293-3047-4242-8c08-5101b8c09ff7_ro)

specifice adresate tuturor statelor membre.

Raportul vizează **patru piloni**: sistemele naționale de justiție, cadrele anticorupție, libertatea și pluralismul mass-mediei și alte sisteme de control și echilibru instituțional.

**Principalele constatări și recomandări**

1. **Reformele în domeniul justiției**

Reformele din domeniul justiției au rămas o prioritate pe agenda politică din ultimul an, multe state membre dând curs recomandărilor din 2023 și punând în aplicare reformele convenite în contextul Mecanismului de redresare și reziliență (MRR). Mai multe state membre au inițiat sau au înregistrat progrese în ceea ce privește **reforme importante de consolidare a independenței sistemului judiciar**. Acestea au depus eforturi legislative pentru a consolida independența și eficacitatea consiliilor judiciare, pentru a îmbunătăți procedurile de numire a judecătorilor, inclusiv în cadrul instanțelor supreme, sau pentru a consolida autonomia parchetelor. Cu toate acestea, **persistă unele preocupări sistemice în ceea ce privește independența sistemului judiciar** și s-au observat **cazuri specifice de deteriorare** a situației. Statele membre au introdus, de asemenea, măsuri menite să îmbunătățească eficiența și calitatea justiției și să faciliteze accesul la justiție. Însă în mai multe state membre, remunerarea judecătorilor și a procurorilor reprezintă un motiv de îngrijorare și a generat provocări în ceea ce privește recrutarea de personal judiciar calificat.

În consecință, raportul de anul acesta recomandă statelor membre să abordeze provocări precum **necesitatea unor garanții în procedurile de numire a judecătorilor** atât în instanțele inferioare, cât și în posturile la nivel înalt, **autonomia parchetelor** sau **necesitatea de a furniza resurse adecvate** pentru sistemul judiciar, inclusiv salarii adecvate.

**Țările implicate în procesul de aderare** **au întreprins reforme importante**, inclusiv la nivel constituțional, pentru a consolida independența sistemului judiciar și calitatea sistemelor de justiție. Cu toate acestea, trebuie depuse eforturi suplimentare, în special în domenii legate de funcționarea organelor de autoguvernare ale sistemului judiciar și de numirile judiciare.

1. **Cadrele anticorupție**

Potrivit rezultatelor sondajului [Eurobarometru special](https://europa.eu/eurobarometer/surveys/detail/3217) și [Flash](https://europa.eu/eurobarometer/surveys/detail/3180) din 2024 privind atitudinea cetățenilor și a întreprinderilor față de corupție în UE, **corupția rămâne o preocupare serioasă pentru cetățenii și întreprinderile din UE**.

Rezultatele Eurobarometrului special arată căeuropenii sunt în continuare preocupați de eforturile depuse de guvernele naționale pentru a combate corupția: pentru 65 % dintre cetățeni, cazurile de corupție la nivel înalt nu sunt urmărite suficient și doar 30 % consideră că eforturile guvernelor de a combate corupția sunt eficace. În mod similar, 51 % dintre întreprinderile cu sediul în UE consideră că persoanele sau întreprinderile implicate în practici de corupție sunt prinse de autorități sau raportate acestora. Dintre aceste întreprinderi, aproximativ trei sferturi consideră că legăturile prea strânse dintre mediul de afaceri și mediul politic conduc la corupție (79 %) și că favoritismul și corupția subminează concurența în mediul de afaceri (74 %). La nivelul UE, în medie, 68 % dintre cetățeni și 64 % dintre întreprinderile cu sediul în UE consideră corupția ca fiind larg răspândită în statele lor membre.

De anul trecut, statele membre și-au **îmbunătățit** **peisajul instituțional pentru a combate mai bine corupția**, inclusiv prin consolidarea resurselor alocate pentru serviciile de aplicare a legii, autoritățile de urmărire penală și sistemul judiciar. În același timp, sunt necesare măsuri suplimentare pentru a **consolida cadrele preventive**, precum cele care reglementează activitățile de lobby și normele privind conflictul de interese și declarațiile de avere, dar și pentru a **asigura investigarea și urmărirea penală eficace a cazurilor de corupție.** Acest lucru se reflectă în recomandările de anul acesta.

**În țările implicate în procesul de aderare**, mecanismele juridice și instituționale au fost consolidate, deși trebuie consolidate în continuare **investigarea și urmărirea penală a cazurilor de corupție.**

1. **Libertatea și pluralismul mass-mediei**

De la ultimul raport privind statul de drept, mai multe state membre au luat măsuri concrete pentru a **îmbunătăți siguranța și mediul de lucru al jurnaliștilor**, inclusiv în lumina unor inițiative ale Comisiei precum [Regulamentul european privind libertatea mass-mediei](https://C:/Users/bunsejo/AppData/Local/Microsoft/Windows/INetCache/Content.Outlook/AE6IZCMY/%E2%80%A2European%20Media%20Freedom%20Act%20-%20European%20Commission%20(europa.eu)), deja în vigoare și pe deplin aplicabil din august 2025, [directiva și recomandarea anti-SLAPP](https://eur-lex.europa.eu/legal-content/RO/TXT/?uri=celex%3A32024L1069) și [Recomandarea privind siguranța jurnaliștilor](https://digital-strategy.ec.europa.eu/ro/library/recommendation-protection-safety-and-empowerment-journalists) .

În plus, **sarcinile și competențele mai multor autorități naționale de reglementare în domeniul mass-mediei au fost extinse**, inclusiv ca urmare a intrării în vigoare a Actului legislativ al UE privind serviciile digitale, precum și a înființării sau extinderii unor registre online privind proprietatea asupra mass-mediei.

Cu toate acestea, în mai multe state membre persistă preocupări în ceea ce privește guvernanța independentă sau stabilitatea financiară a **serviciilor publice de radiodifuziune, transparența proprietății asupra mass-mediei**, dreptul de **acces la documentele publice** și **alocarea** transparentă și echitabilă **a publicității de stat**. Încă o dată, Comisia a formulat mai multe **recomandări** vizând toate aceste domenii, inclusiv siguranța jurnaliștilor.

În **țările implicate în procesul de aderare** există provocări, în special legate de transparența proprietății asupra mass-mediei, independența autorităților de reglementare sau a serviciilor publice de mass-media și siguranța jurnaliștilor, deși unele dintre aceste țări au realizat reforme pentru a aborda unele dintre aspectele menționate.

1. **Mecanisme instituționale de control și echilibru**

Statele membre au continuat să **amelioreze calitatea proceselor legislative**, implicând părțile interesate în aceste procese – o tendință observată în rapoartele anterioare privind statul de drept. Unele state membre au consolidat statutul și resursele instituțiilor naționale pentru drepturile omului, ale ombudsmanilor și ale altor autorități independente. Inițiativele de consolidare a cadrului pentru societatea civilă și pentru finanțarea acesteia au continuat, de asemenea, în mai multe state membre.

Cu toate acestea, în mai multe state membre persistă provocări, cum ar fi **utilizarea excesivă a procedurilor accelerate** sau **calitatea generală a procesului legislativ**, precum și aspecte legate de **consultarea părților interesate**. Societatea civilă și apărătorii drepturilor omului s-au confruntat din ce în ce mai mult cu provocări, restricții juridice și atacuri, inclusiv cu restricționarea sistemică a operațiunilor lor în anumite state membre. Aceasta este o tendință îngrijorătoare, deja observată în raportul anterior.

Pentru a aborda problemele identificate, Comisia a formulat recomandări referitoare la funcționarea procesului legislativ, la instituirea și funcționarea unor autorități independente și la asigurarea unui mediu propice pentru societatea civilă.

În **țările implicate în procesul de aderare** **persistă provocări** în ceea ce privește luarea sistematică de acțiuni ca urmare a recomandărilor instituțiilor de tip ombudsman și ale altor organisme independente. Se observă, de asemenea, provocări legate de calitatea procesului legislativ și consultarea părților interesate.

**Etapele următoare**

În prezent, Comisia invită Parlamentul European și Consiliul să continue dezbaterile generale și dezbaterile specifice fiecărei țări pe baza raportului, utilizând totodată recomandările pentru a analiza în continuare cum se pot realiza progrese concrete. De asemenea, Comisia invită parlamentele naționale, societatea civilă și alte părți interesate și actori cheie să continue dialogul privind statul de drept atât la nivel național, cât și la nivel european, cu o implicare sporită a cetățenilor. În sfârșit, Comisia invită statele membre să abordeze în mod eficace oportunitățile și provocările identificate în cadrul raportului și este pregătită să le ofere sprijin în eforturile de continuare a punerii în aplicare a recomandărilor.

Astfel cum a anunțat președinta von der Leyen în [Orientările politice 2024-2029](https://commission.europa.eu/document/e6cd4328-673c-4e7a-8683-f63ffb2cf648_ro)

, Comisia va continua să își îmbunătățească monitorizarea și raportarea și să consolideze sistemul de control și echilibru, în special prin urmărirea punerii în aplicare a recomandărilor. Pentru a se asigura că raportul analizează toate aspectele din întreaga Europă, în raport va fi adăugată o dimensiune legată de piața unică. Aceasta va aborda aspectele aferente statului de drept care afectează întreprinderile, în special întreprinderile mici și mijlocii care își desfășoară activitatea la nivel transfrontalier.

În ceea ce privește țările implicate în procesul de aderare, Comisia va continua să monitorizeze problemele identificate, inclusiv în următoarele sale rapoarte anuale privind extinderea. Alte țări implicate în procesul de aderare vor fi incluse în raportul privind statul de drept pe măsură ce vor fi pregătite.

**Context**

Statul de drept este un aspect esențial pentru fiecare cetățean și fiecare întreprindere din UE, deoarece reprezintă o condiție prealabilă pentru respectarea altor valori. Acesta garantează că drepturile fundamentale sunt respectate în conformitate cu un set de valori democratice fundamentale, asigură aplicarea legislației UE și sprijină un mediu de afaceri favorabil investițiilor. Statul de drept face parte integrantă din însăși identitatea Uniunii Europene.

[Raportul privind statul de drept](https://commission.europa.eu/strategy-and-policy/policies/justice-and-fundamental-rights/upholding-rule-law/rule-law/rule-law-mechanism/2024-rule-law-report_en)

, publicat anual, este rezultatul unui dialog strâns cu autoritățile naționale și cu părțile interesate și analizează situația din toate statele membre și din patru țări implicate în procesul de aderare pe baza aceleiași metodologii obiective și transparente, examinând același set de aspecte în fiecare țară. Evaluarea calitativă realizată de Comisie se concentrează pe evoluțiile semnificative care au avut loc de la adoptarea celui de al patrulea raport anual privind statul de drept, în [iulie 2023](https://ec.europa.eu/commission/presscorner/detail/ro/ip_23_3631)

, si rămâne proporțională cu evoluțiile înregistrate.

Raportul constituie elementul central al [ciclului anual privind statul de drept](https://commission.europa.eu/document/4497423f-3cb7-4104-a47e-0975d21b3316_en)

. Acest ciclu anual este preventiv, fiind menit să promoveze statul de drept și să prevină apariția sau agravarea problemelor. Acesta este distinct de celelalte elemente din [setul de instrumente ale UE pentru asigurarea respectării statului de drept](https://commission.europa.eu/document/3aea3989-972b-4ec0-8d7a-8b88495d497b_en)

și completează, fără a le înlocui, mecanismele de care dispune UE în temeiul tratatelor pentru a rezolva problemele mai grave legate de statul de drept cu care se confruntă statele membre. Printre aceste instrumente se numără procedura de constatare a neîndeplinirii obligațiilor și procedura de protejare a valorilor fondatoare ale Uniunii, prevăzută la articolul 7 din Tratatul privind Uniunea Europeană.

Cea de a cincea ediție a raportului cuprinde recomandări specifice pentru toate statele membre, practică care a fost introdusă în 2022. Analiza conține, de asemenea, o evaluare calitativă a progreselor înregistrate de statele membre în ceea ce privește punerea în aplicare a recomandărilor din 2023, ținând seama de contextul general din statele membre. În funcție de progresele înregistrate cu privire la diferitele subpărți ale fiecărei recomandări, Comisia și-a încheiat evaluarea în fiecare caz, urmărind evoluțiile pe baza următoarelor categorii: niciun progres, unele progrese, progrese semnificative și punere deplină în aplicare.

Recomandările de anul acesta au fost elaborate pornind de la evaluarea din capitolele consacrate fiecărei țări, în urma dialogului cu statele membre și respectându-se pe deplin principiul egalității de tratament. Atunci când a formulat recomandările, Comisia a avut ca reper principal standardele europene în domeniu, ținând seama totodată de tradiția sistemelor juridice naționale. În plus, s-au asigurat coerența și sinergiile cu alte procese, cum ar fi semestrul european, mecanismul de condiționalitate bugetară și mecanismul de redresare și reziliență. Edițiile ulterioare ale raportului privind statul de drept vor continua să analizeze acțiunile întreprinse ca urmare a recomandărilor. Recomandările ar trebui citite împreună cu evaluările din capitolele consacrate fiecărei țări, în care se examinează preocupări specifice; acestea sunt menite să ghideze statele membre să ia măsuri pentru a le aborda.

Începând din 2020, mai multe inițiative noi ale UE au îmbunătățit standarde comune în domenii cu relevanță directă pentru statul de drept, pe baza rezultatelor monitorizării în contextul prezentului raport. Printre acestea se numără [Regulamentul european privind libertatea mass-mediei](https://commission.europa.eu/strategy-and-policy/priorities-2019-2024/new-push-european-democracy/protecting-democracy/european-media-freedom-act_en)

și [pachetul anticorupție](https://eur01.safelinks.protection.outlook.com/?url=https%3A%2F%2Fec.europa.eu%2Fcommission%2Fpresscorner%2Fdetail%2Fen%2Fip_23_2516&data=05%7C02%7CAndreea-Stefania.GARTU%40ec.europa.eu%7C978e7c4501ef4ee2f31808dcabb011fb%7Cb24c8b06522c46fe908070926f8dddb1%7C1%7C0%7C638574019910674887%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Bm40r9lPKdYgoVm8v%2BJNUM7hlTD8s61bI%2FGy4ZtC%2F%2BE%3D&reserved=0), care include propuneri de noi acte legislative privind combaterea corupției în UE și consolidarea regimului UE de sancționare a corupției aferent dimensiunii externe a UE.

După cum s-a anunțat în [discursul privind starea Uniunii din 2023](https://state-of-the-union.ec.europa.eu/index_ro)

, includerea în Raportul din 2024 privind statul de drept a anumitor țări implicate în procesul de aderare, alături de statele membre, va sprijini eforturile acestor țări de a realiza reforme care să genereze progrese ireversibile în domeniul democrației și statului de drept înainte de aderare și de a beneficia de standarde ridicate și sustenabile după aderare. Albania, Muntenegru, Macedonia de Nord și Serbia participă în prezent la exercițiul de raportare privind statul de drept, fapt ce reflectă progresele înregistrate în procesul lor de aderare, cu accent pe promovarea statului de drept. Această abordare va fi extinsă în viitor la alte țări implicate în procesul de aderare, în funcție de progresele înregistrate de acestea.

**Pentru informații suplimentare**

[Raportul din 2024 privind statul de drept](https://commission.europa.eu/strategy-and-policy/policies/justice-and-fundamental-rights/upholding-rule-law/rule-law/rule-law-mechanism/2024-rule-law-report_en)

[Raportul din 2024 privind statul de drept – Situația statului de drept în Uniunea Europeană](https://commission.europa.eu/document/27db4143-58b4-4b61-a021-a215940e19d0_en)[Raportul din 2024 privind statul de drept – Recomandări](https://commission.europa.eu/document/40d0f293-3047-4242-8c08-5101b8c09ff7_ro)[Raportul din 2024 privind statul de drept – Capitolele consacrate fiecărei țări](https://commission.europa.eu/publications/2024-rule-law-report-communication-and-country-chapters_ro)[Raportul din 2024 privind statul de drept – Rezumatul capitolelor consacrate fiecărei țări și recomandări](https://commission.europa.eu/document/606e97d6-718c-4589-b7e6-8708c6132be8_en)[Raportul din 2024 privind statul de drept – Metodologie](https://commission.europa.eu/document/e80a08e9-a5cd-4100-833d-f87548004226_en)[Ciclul anual privind statul de drept – Fișă informativă](https://commission.europa.eu/document/4497423f-3cb7-4104-a47e-0975d21b3316_en)[Setul de instrumente ale UE privind statul de drept – Fișă informativă](https://commission.europa.eu/document/3aea3989-972b-4ec0-8d7a-8b88495d497b_en)[Raportul din 2024 privind statul de drept – Întrebări și răspunsuri](https://ec.europa.eu/commission/presscorner/detail/ro/qanda_24_3865)

[Eurobarometrul special 553 privind statul de drept](https://europa.eu/eurobarometer/surveys/detail/3224)

[Sondajul Eurobarometru 584 privind atitudinea cetățenilor față de corupție în UE](https://europa.eu/eurobarometer/surveys/detail/3217)

[Sondajul Eurobarometru 542 privind atitudinea întreprinderilor față de corupție în UE](https://europa.eu/eurobarometer/surveys/detail/3180)

\*

Comisia deschide o investigație cu privire la posibile acorduri anticoncurențiale în sectorul livrării de alimente comandate online

Comisia Europeană a deschis o investigație antitrust oficială pentru a evalua dacă **Delivery Hero** și **Glovo** au încălcat normele UE în materie de concurență prin participarea la un cartel în sectorul comenzilor online și livrărilor de mâncare, de produse alimentare și de alte bunuri de consum curent în Spațiul Economic European („SEE”).

Delivery Hero și Glovo sunt două dintre cele mai mari companii de livrare a alimentelor din Europa. Din iulie 2018, Delivery Hero deținea o participație minoritară în Glovo, iar în iulie 2022 a preluat controlul exclusiv al acesteia.


Prin urmare, Comisia este îngrijorată de faptul că este posibil ca, înainte de preluare, Delivery Hero și Glovo să fi **alocat piețe geografice** și să fi **partajat informații sensibile din punct de vedere comercial** (de exemplu, privind strategiile comerciale, prețurile, capacitatea, costurile, caracteristicile produselor). De asemenea, Comisia este îngrijorată de faptul că este posibil ca aceste companii să fi **convenit să nu-și „fure” reciproc angajații**. Aceste practici ar fi putut fi facilitate de cota minoritară deținută de Delivery Hero în Glovo.

Dacă este dovedit, comportamentul acestor companii poate încălca normele UE în materie de concurență care interzic cartelurile și practicile comerciale restrictive [[articolul 101](https://eur01.safelinks.protection.outlook.com/?url=http%3A%2F%2Feur-lex.europa.eu%2Flegal-content%2Fen%2FALL%2F%3Furi%3DCELEX%3A12008E101&data=05%7C02%7CAikaterini.STAMOU%40ec.europa.eu%7Cb70cbe82a2eb46c9848b08dcaa622d31%7Cb24c8b06522c46fe908070926f8dddb1%7C1%7C0%7C638572585843222648%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=MerisOwPbpye%2B3QblU43zzSu9eg42rS2ZEwxi%2FaESPM%3D&reserved=0) din Tratatul privind funcționarea Uniunii Europene („TFUE”) și [articolul 53 din Acordul privind SEE](https://eur01.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FEN%2FTXT%2F%3Furi%3DCELEX%3A21994A0103(01)&data=05%7C02%7CAikaterini.STAMOU%40ec.europa.eu%7Cb70cbe82a2eb46c9848b08dcaa622d31%7Cb24c8b06522c46fe908070926f8dddb1%7C1%7C0%7C638572585843222648%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=iXPiElHpDo4wf0NjaRYiU3wnGg5ki5%2FF86l%2FMWI6fC0%3D&reserved=0)]. Comisia va efectua acum cu prioritate investigația sa aprofundată. Deschiderea unei proceduri oficiale de investigare nu echivalează cu o judecată prematură privind rezultatul acesteia.

Vicepreședinta executivă Margrethe **Vestager**, responsabilă cu politica în domeniul concurenței, a declarat: „*Livrarea alimentelor comandate online este un sector cu o creștere rapidă, în care trebuie să protejăm concurența. Acesta este motivul pentru care analizăm dacă Delivery Hero și Glovo au convenit să împartă piețele și să nu își «fure» reciproc angajații. Dacă se confirmă, un astfel de comportament poate constitui o încălcare a normelor UE în materie de concurență, cu potențiale efecte negative asupra prețurilor și a opțiunilor pentru consumatori, precum și asupra oportunităților pentru lucrători.*”

\*

Comisia coordonează acțiunea autorităților naționale de protecție a consumatorilor împotriva Meta în ceea ce privește modelul de „plată sau consimțământ”

Rețeaua de [cooperare pentru protecția consumatorilor (CPC)](https://commission.europa.eu/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en#:~:text=In%20order%20to%20protect%20consumers,issues%20in%20a%20coordinated%20manner.) a trimis astăzi, 22 iunie, o scrisoare în urma unor preocupări legate de faptul că modelul de „plată sau consimțământ” al Meta ar putea încălca legislația UE în materie de protecție a consumatorilor. Comisia a coordonat această acțiune, condusă de Direcția Generală Concurență, Consumatori și Prevenirea Fraudei din Franța. Acțiunea a început în anul 2023, imediat după ce Meta solicitase consumatorilor, de pe o zi pe alta, fie să se aboneze pentru a utiliza Facebook și Instagram contra unei taxe, fie să își dea consimțământul pentru utilizarea de către Meta a datelor lor cu caracter personal pentru a li se prezenta anunțuri publicitare personalizate, permițând Meta să obțină venituri din acestea („plată sau consimțământ”).

Autoritățile de protecție a consumatorilor au evaluat mai multe elemente care ar putea constitui practici înșelătoare sau agresive, analizând în special dacă Meta a furnizat în prealabil consumatorilor informații adevărate, clare și suficiente. Ele au analizat dacă aceste informații le permiteau consumatorilor să înțeleagă implicațiile pe care decizia lor de a plăti sau de a accepta prelucrarea datelor lor cu caracter personal în scopuri comerciale le-ar putea avea asupra drepturilor lor în calitate de consumatori. În plus, autoritățile CPC sunt preocupate de faptul că mulți consumatori ar fi putut fi expuși unei presiuni nejustificate de a alege rapid între cele două modele, din cauza temerii că ar pierde imediat accesul la conturile lor și la rețeaua lor de contacte.

Această acțiune coordonată a rețelei CPC împotriva Meta se adaugă altor proceduri în curs la nivelul UE și la nivel național legate de același model.

\*

Substanțe chimice: Consiliul adoptă legislație privind etichetarea îngrășămintelor

Consiliul a adoptat astăzi un regulament privind etichetarea digitală a produselor fertilizante. Este ultima etapă a procesului decizional. Regulamentul aprobat astăzi promovează utilizarea etichetelor digitale pe produsele fertilizante UE, păstrând în același timp etichetele fizice atunci când sunt necesare. De asemenea, îmbunătățește lizibilitatea etichetelor și simplifică obligațiile de etichetare ale furnizorilor.

**Etichete adaptate la era digitală**

Regulamentul actualizează regulamentul existent privind etichetele îngrășămintelor. El promovează utilizarea etichetării digitale pentru a reduce costurile, birocrația și amprenta de mediu pentru producători. Etichetele digitale vor avea o durată de viață de cel puțin 10 ani de la introducerea pe piață a unui produs. În același timp, regulamentul asigură disponibilitatea informațiilor prin mijloace fizice pentru a proteja consumatorii vulnerabili sau persoanele cu competențe digitale limitate. Etichetele digitale vor fi propuse și pentru produsele vândute în vrac, cu condiția ca informațiile necesare să fie afișate și în format fizic într-un loc vizibil la punctul de vânzare. Comisia va fi împuternicită să actualizeze cerințele generale de etichetare digitală prin acte delegate.

**Etapele următoare**

În urma aprobării de astăzi de către Consiliu a poziției Parlamentului European, actul legislativ a fost adoptat.

După semnarea de către președinta Parlamentului European și președintele Consiliului, regulamentul se va publica în Jurnalul Oficial al Uniunii Europene și va intra în vigoare trei zile mai târziu.

**Context**

Etichetele digitale sunt coduri QR sau coduri de bare care redirecționează utilizatorul către o pagină web pe care sunt stocate informațiile de pe etichetă. Soluțiile digitale reduc substanțial costul etichetării și, în același timp, facilitează actualizarea conținutului etichetelor. În plus, cantitatea și calitatea informațiilor care pot fi stocate pe o etichetă digitală sunt mult mai mari în comparație cu o etichetă fizică, a cărei lizibilitate se poate dovedi dificilă, în special în cazul ambalajelor mici. Cu toate acestea, nivelul de alfabetizare digitală variază în funcție de grup social și de vârstă, iar unele grupuri vulnerabile pot avea dificultăți în a înțelege funcționarea etichetelor digitale sau a dispozitivelor inteligente.

În UE, etichetarea digitală este deja utilizată pentru unele produse care conțin substanțe chimice, cum ar bateriile, iar normele privind etichetarea digitală sunt în curs de examinare pentru alte produse (de exemplu, detergenții, produsele cosmetice și alte substanțe chimice). Se preconizează că simplificarea obligațiilor de etichetare va reduce costurile anuale, în medie, cu 57 000 EUR pentru o întreprindere mare și cu 4 500 EUR pentru un IMM.

Până acum, Regulamentul (UE) 2019/1009 a instituit cerințele pentru etichetarea îngrășămintelor. Propunerea Comisiei a fost publicată la 27 februarie 2023. Colegiuitorii au ajuns la un acord provizoriu la 22 ianuarie 2024.

* [Regulamentul privind etichetarea digitală a produselor fertilizante UE, 22 iulie 2024](https://data.consilium.europa.eu/doc/document/PE-13-2024-INIT/ro/pdf)
* Mandatul de negociere
* [Propunerea Comisiei](https://data.consilium.europa.eu/doc/document/ST-6896-2023-INIT/ro/pdf)
* [Substanțe chimice (informații generale)](https://www.consilium.europa.eu/ro/policies/chemicals/)

\*

Consiliul decide să elimine obligativitatea vizelor pentru titularii de pașapoarte sârbești eliberate de Direcția de coordonare sârbă

Astăzi, Consiliul a adoptat un regulament care garantează aplicarea aceluiași regim de vize în întreaga regiune a Balcanilor de Vest, prin eliminarea excluderii aplicate anterior titularilor de pașapoarte sârbești eliberate de Direcția de coordonare sârbă.

**Etapele următoare**

Prin adoptarea de astăzi a acestui act legislativ de către Consiliu se încheie procedura legislativă. De îndată ce regulamentul va intra în vigoare, și anume în a 20-a zi de la data publicării sale în Jurnalul Oficial al UE, el va fi aplicabil în toate statele membre ale UE.

**Context**

Din decembrie 2009, titularii de pașapoarte biometrice sârbești sunt exonerați de obligația de a deține viză atunci când călătoresc în spațiul Schengen. O categorie de titulari de pașapoarte sârbești a fost exclusă la momentul respectiv de la exonerarea de obligația de a deține viză, și anume titularii de pașapoarte eliberate de Direcția de coordonare sârbă de la Belgrad.

La 16 noiembrie 2023, Comisia a publicat o propunere de eliminare a acestei excluderi prin modificarea Regulamentului (UE) 2018/1806, permițând astfel tuturor cetățenilor din regiunea Balcanilor de Vest să beneficieze de un regim de călătorii fără viză în spațiul Schengen.

* [Politica UE în domeniul vizelor (informații generale)](https://www.consilium.europa.eu/ro/policies/eu-visa-policy/)

\*

Războiul de agresiune al Rusiei împotriva Ucrainei: Consiliul reînnoiește sancțiunile economice pentru încă 6 luni

Având în vedere continuarea acțiunilor Federației Ruse de destabilizare a situației în Ucraina, Consiliul a reînnoit astăzi măsurile restrictive ale UE pentru încă **6 luni, până la 31 ianuarie 2025**.

Aceste sancțiuni, introduse pentru prima dată în 2014, au fost extinse considerabil din februarie 2022 ca răspuns la agresiunea militară neprovocată, nejustificată și ilegală a Rusiei împotriva Ucrainei.

În prezent, acestea cuprind o gamă largă de măsuri sectoriale, inclusiv restricții privind comerțul, sectorul financiar, tehnologia și produsele cu dublă utilizare, industria, transporturile și produsele de lux. Ele acoperă, de asemenea: o interdicție privind importul sau transferul de țiței transportat pe mare și de anumite produse petroliere din Rusia către UE, excluderea din SWIFT a mai multor bănci ruse și suspendarea activităților și a licențelor de radiodifuziune în Uniunea Europeană ale mai multor canale de dezinformare sprijinite de Kremlin. În plus, măsurile specifice permit UE să combată eludarea sancțiunilor.

Atât timp cât acțiunile ilegale ale Federației Ruse continuă să încalce interdicția privind folosirea forței, ceea ce reprezintă o încălcare gravă a obligațiilor prevăzute de dreptul internațional, este oportun să se mențină în vigoare toate măsurile impuse de UE și să se ia măsuri suplimentare, dacă este necesar.

**Context**

La 31 iulie 2014, Consiliul a adoptat Decizia 2014/512/PESC privind măsuri restrictive având în vedere acțiunile Rusiei de destabilizare a situației în Ucraina.

Pe lângă sancțiunile economice impuse Federației Ruse, UE a instituit diferite tipuri de măsuri ca răspuns la acțiunile destabilizatoare ale Rusiei împotriva Ucrainei. Printre acestea se numără: restricții privind relațiile economice cu Crimeea și orașul Sevastopol, anexate ilegal, precum și cu zonele din Ucraina care nu sunt controlate de guvern din oblastele Donețk, Herson, Luhansk și Zaporijia; măsuri restrictive individuale (înghețarea activelor și restricții de călătorie) împotriva a numeroase persoane și entități, precum și măsuri diplomatice.

Începând cu **24 februarie 2022**, UE a adoptat 14 pachete de sancțiuni fără precedent și de mare impact ca răspuns la invazia pe scară largă a Rusiei împotriva Ucrainei.

În concluziile sale din data de 27 iunie 2024, Consiliul European și-a reiterat sprijinul continuu pentru independența, suveranitatea și integritatea teritorială a Ucrainei în cadrul frontierelor sale recunoscute la nivel internațional și a reconfirmat angajamentul ferm al UE de a oferi în continuare sprijin politic, financiar, economic, umanitar, militar și diplomatic Ucrainei. De asemenea, Consiliul European a condamnat cu fermitate escaladarea recentă a ostilităților de către Rusia, în special intensificarea în continuare a atacurilor împotriva civililor și a infrastructurii civile și critice, mai ales în sectorul energetic.

* [Concluziile Consiliului European, 27 iunie 2024](https://data.consilium.europa.eu/doc/document/ST-15-2024-INIT/ro/pdf)
* [Sancțiunile UE împotriva Rusiei (informații generale)](https://www.consilium.europa.eu/ro/policies/sanctions-against-russia/)
* [Răspunsul UE la războiul de agresiune al Rusiei împotriva Ucrainei (informații](https://www.consilium.europa.eu/ro/policies/eu-response-ukraine-invasion/)

\*

Violența sexuală și bazată pe gen: Consiliul include pe listă patru persoane și două entități în temeiul regimului mondial de sancțiuni al UE în materie de drepturi ale omului

Consiliul a aprobat astăzi **măsuri restrictive suplimentare** împotriva a **patru persoane și două entități** în temeiul regimului mondial de sancțiuni al Uniunii Europene în materie de drepturi ale omului. Persoanele și entitățile incluse pe listă sunt **responsabile de încălcări grave ale drepturilor omului la nivel mondial**, inclusiv tortură și comiterea sistematică și pe scară largă a unor acte de violență sexuală și bazată pe gen.

Printre persoanele incluse pe listă astăzi se numără șeful Statului-Major al armatei **siriene**, **Abdel Karim Mohammad Ibrahim**, și **Ali Mahmoud Abbas**, fost ministru al apărării din Siria și comandant-șef adjunct al armatei siriene. Ambii sunt responsabili de acțiunile forțelor armate aflate sub comanda lor, care comit acte sistematice și pe scară largă de tortură, violuri, precum și acte de violență sexuală și bazată pe gen împotriva civililor.

De asemenea, Consiliul l-a inclus pe listă pe ministrul securității statului din Republica Populară Democrată Coreeană (**RPDC**), **Ri Chang Dae**, care este responsabil de numeroase acte de violență sexuală și bazată pe gen comise de funcționari ai ministerului, în special împotriva femeilor și fetelor care se opun regimului sau care sunt deținute în centre de detenție/penitenciare din RPDC.

Printre desemnările de astăzi se numără și **Evgheni Sobolev**, șeful așa-numitului „serviciu penitenciar”, instalat de Moscova în oblastul Herson din Ucraina, ocupat temporar. Sub comanda sa, a fost documentat un model generalizat și sistematic de încălcări ale drepturilor omului în centrele de detenție din zonele aflate sub controlul autorităților ruse de ocupație, inclusiv în regiunea Herson, inclusiv tortură și alte tratamente sau pedepse crude, inumane sau degradante și acte de violență sexuală și bazată pe gen.

În cele din urmă, au mai fost sancționate și două entități: **Kokorat San Ras**, un grup **haitian** care își desfășoară activitatea în principal în departamentul Artibonite și în departamentul Nord-Vest, fiind bine cunoscut pentru utilizarea violenței împotriva femeilor ca armă comună, și **Centrul de detenție MSS al comitatului Onsong** – un centru de detenție din provincia Hamgyong de Nord din **RPDC**, unde tortura și alte tratamente crude, inumane sau degradante sunt practici consacrate.

Odată cu includerile pe listă de astăzi, măsurile restrictive în temeiul regimului mondial de sancțiuni al UE în materie de drepturi ale omului se aplică în prezent în cazul unui număr de **117 persoane și 33 de entități** din mai multe țări.

Cei incluși pe listă în temeiul regimului de sancțiuni fac obiectul **înghețării activelor** și **se interzice furnizarea de fonduri** sau de resurse economice, în mod direct sau indirect, către aceștia sau în beneficiul lor. În plus, persoanelor fizice incluse pe listă li se aplică o **interdicție de călătorie** în UE.

Actele juridice relevante au fost publicate în Jurnalul Oficial al UE.

**Context**

La 7 decembrie 2020, Consiliul a instituit un regim mondial de sancțiuni în materie de drepturi ale omului care se aplică unor acte precum genocidul, crimele împotriva umanității și alte încălcări grave ale drepturilor omului și abuzuri grave împotriva acestora (de exemplu tortura, sclavia, execuțiile extrajudiciare, arestările sau detențiile arbitrare). Regimul mondial de sancțiuni al UE în materie de drepturi ale omului pune în evidență hotărârea UE de a-și consolida rolul în combaterea încălcărilor grave ale drepturilor omului și a abuzurilor grave împotriva acestora la nivel mondial. Unul dintre obiectivele strategice ale Uniunii este să se ajungă la exercitarea efectivă a drepturilor omului de către fiecare individ. Respectarea demnității umane, a libertății, a democrației, a egalității, a statului de drept și a drepturilor omului reprezintă o valoare fundamentală a Uniunii și a politicii externe și de securitate comune a acesteia.

În concluziile sale din 14 noiembrie 2022, Consiliul și-a exprimat preocuparea față de efectul disproporționat pe care conflictele armate continuă să îl aibă asupra femeilor și fetelor din întreaga lume, precum și față de prevalența violenței sexuale și bazate pe gen, inclusiv a violenței sexuale legate de conflicte, atât offline, cât și online. Consiliul s-a angajat să intensifice eforturile de combatere a acestui tip de violență în vederea asigurării tragerii la răspundere depline și a combaterii impunității.

* [Decizia (PESC) 2024/2009 a Consiliului din 22 iulie 2024 de modificare a Deciziei (PESC) 2020/1999 privind măsuri restrictive împotriva încălcărilor grave ale drepturilor omului și a abuzurilor grave împotriva drepturilor omului](https://eur-lex.europa.eu/legal-content/RO/TXT/?uri=OJ:L_202402009)
* [Regulamentul de punere în aplicare (UE) 2024/2008 al Consiliului din 22 iulie 2024 privind punerea în aplicare a Regulamentului (UE) 2020/1998 privind măsuri restrictive împotriva încălcărilor grave ale drepturilor omului și a abuzurilor grave împotriva drepturilor omului](https://eur-lex.europa.eu/legal-content/RO/TXT/?uri=OJ:L_202402008)
* [Concluziile Consiliului privind femeile, pacea și securitatea](https://www.consilium.europa.eu/ro/press/press-releases/2022/11/14/council-conclusions-on-women-peace-and-security)
* [Sancțiunile UE pentru a pune capăt violenței sexuale și bazate pe gen (SEAE)](https://www.eeas.europa.eu/eeas/eu-sanctions-end-sexual-and-gender-based-violence_en)
* [Sancțiuni împotriva încălcărilor drepturilor omului (informații generale)](https://www.consilium.europa.eu/ro/policies/human-rights/#sanctions)

\*

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |